c: text/html

text:
Palompon
An Palompon usa nga ikatulo nga klase nga bungto o munisipyo ha lalawigan o probinsya han Leyte ha Sinirangan nga Kabisay-an nga rehiyon ha Pilipinas. Sumala han 2000 census, an populasyon hini 50,754 ka tawo ha 10,790 nga panimalay.
Sulod
Mga Baranggay[igliwat | edit source]
An Palompon mayda kalim'an (50) nga baranggay.
Napulo (10) hini nga mga baranggay ada han sawang o poblacion han bungto samtang an mga iba nga mga baranggay ada ha daplin han dagat.
Ha Poblacion[igliwat | edit source]
- Guiwan I
- Guiwan II
- Central I
- Central III
- Ipil I (Panagdait)
- Ipil II (Panaghiusa)
- Ipil III (Bitaog)
- Mazawalo
Ha mga baranggay ha poblacion, an Baranggay Mazawalo amo an gidako-i.
Ha may dagat[igliwat | edit source]
- Lomonon
- Tinabilan
- Sabang
- San Juan
- San Isidro
- Cantandoy
- Rizal
- Cambinoy
- San Pedro
- Cangcosme
- San Guillermo
- Parrilla
- Baguinbin
- Cruz
- Cantuhaon
- Plaridel
- Canipaan
- Duljugan
- Buenavista.
Tres Marias[igliwat | edit source]
Ha amihanan nga bahin han bungto mabibilngan in tulo nga isla o puro nga tinatawag nga Tres Marias. Ini amo an
- Tabuk
- Gumalak
- Cabgan
Iba pa nga mga Baranggay[igliwat | edit source]
An giharayo-i nga baranggay amo an Belen, nga sumala han istorya ni Jek Sanchez, amo an dapit nga walay ingon, ug lugar nga walay sama (Winaray: dapit nga waray masisiring ngan lugar nga waray sugad) tungod hiton kahirayo hini. Iginsiring daw kuno hin mga tawo nga diyes na lay plete paingon sa langit (Winaray: dyes na la it plete pangadto ha langit). An iba pa nga mga upland nga baranggay amo an:
- San Pablo
- San Roque
- Katigahan
- Hiunagbuan
- San Joaquin
- Cambacbac
- Tambis
- Santiago
- Mabini
- Lat-osan
- Cangmoya
- Taberna
- Tabunok
- Magsaysay
- Tinago
- Liberty
- San Miguel
- Tinubdan
- Caduhaan
- Masaba
- Himarco.

robotstxt: allowed

filter: keep


text:
Comunidad de Madrid
An Comunidad de Madrid o Komunidad han Madrid usa nga komunidad autonoma han Espanya nga nahamutang dida han butnga han Península Ibérica ngan, ha sakob hini, ha butnga han Meseta Central. Ginsasapitan ini han mga lalawigan han Guadalajara, Cuenca, Toledo (Castilla-La Mancha), Ávila ngan Segovia (Castilla y León). An Comunidad de Madrid uusa la an lalawigan--an Probinsya han Madrid. An kapital hini amo an Madrid, nga amo gihapon an kapital han Espanya. An mga tawo hini ginbanabana nga mga 6,271,638 ka molupyo (INE 2008), ngan an kadam-an hini kaurugan nahatirok didto han area metropolitana han Madrid.
Ini nga komunidad, nga kabahin han teritoryo ha kaagi han rehiyon han Castilla, mayda kabutngaan nga kabutang ha pagkakani-kanit hin mga paagi hin panakayan ha Espanya. Mayda ini usa han mga ekonomiya nga pinaka-importante han nasod, nga an dako nga rason tungod han pagin-balayan ini han kapital han nasod.[1] Sugad man, mayda ini manggad nga patrimonyo artistiko ngan natural.
An paghimo han yana nga komunidad autonoma gin-unahan hin makusug nga lantugi ha politika ha kontexto ugsa-han-autonomiya ha mga kataposa nga tuig han dekada han mga 1970. Ha pagtikang, ginpahayag anay an posibilidad nga an lalawigan magin parte han komunidad han Castilla-La Mancha, nga diin mayda ini estatuto nga espesyal, nga ighahatag tungod han ispisyal nga kamutangan hini komo lingkoranan han kapitalidad han estado. Han tuig 1981,[2] ginpili ha kataposan an pagkabulag hini tikang han nasabi nga rehiyon, nga sinmunod han daan nga Castilla la Nueva, nga diin kabahin an Madrid tikang han siglo XIX; ngan, dida han 1983, nahimo an yana nga komunidad autonoma.
An Villa de Madrid napili nga kapital han rehiyon, bisan man kon mayda mga ginproponer nga iba nga syudad amo an himoon nga lingkoranan han kapitalidad. Upod hini nga mga ginproponer amo an Alcalá de Henares, nga nagpresenta hin opisyal an kandidatura hini dida han mga syahan nga mga tuig han dekada 1980 ngan ha dipala naiha, an Getafe, nga dida han 2006 nagpasamwak han ira ungara nga ini nga syudad amo an magkaada han titulo han kapital han komunidad.[3]
Mga kasarigan[igliwat | edit source]
Kitaa gihapon[igliwat | edit source]


text:
Ayong Maliksi
Hi Erineo Saquilayan Maliksi (natawo nga Marso 25, 1938) usa nga Pilipino nga politiko. Hiya an yana nga kongresista tikang han bag-o nga ginbahin nga ika-Tulo nga Distrito han Kongreso ha Cavite, nga kilalado gihapon nga Nag-uusa nga Distrito han Imus. Nag-alagad hiya komo Gobernador han lalawigan han Cavite tikang han 2001-2007. Kilalado hiya nga Ayong han iya mga konstituyente, ngan an iya asawmo amo hi Olivia L. Maliksi ngan hiya an amay han kasanhi nga Alkalde han Imus nga hi Mayor Emmanuel L. Maliksi.


text:
Mangaldan
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Mangaldan usa nga syahan nga klase nga bungto ha lalawigan han Pangasinan, Pilipinas. Ada ini han ika-upat nga distrito kongresyonal han Pangasinan. Sumala han census han tuig 2000, mayda ini populasyon nga 82,142 ka tawo ha 15,356 nga mga panimalay.
Mga baranggay[igliwat | edit source]
An Mangaldan ginbahin ngadto hin katloan (30) nga mga baranggay.
Mga sumpay ha gawas[igliwat | edit source]
- Websayt han Bungto han Mangaldan
- Philippine Standard Geographic Code
- 2000 Philippine Census Information
- Rural nga Banco han Mangaldan


text:
APENDISE
Ano an Sheol Asin Hades?
SA ORIHINAL na mga lenguahe kaiyan, ginagamit kan Biblia an termino sa Hebreo na she’ohl′ asin an katimbang kaiyan sa Griego na hai′des nin labing 70 beses. An duwang terminong iyan pareho konektado sa kagadanan. An nagkapirang traduksion kan Biblia tinatradusir iyan na “lolobngan,” “impierno,” o “kotkot.” Minsan siring, sa kadaklan na lenguahe mayo nin mga termino na nagpapahayag kan eksaktong kahulogan kan mga terminong ini sa Hebreo asin Griego. Kun siring, ginagamit kan New World Translation an mga terminong “Sheol” asin “Hades.” Ano man nanggad an kahulogan kan mga terminong ini? Mangnohon niato kun paano iyan ginamit sa laen-laen na teksto sa Biblia.
An Eclesiastes 9:10 nagsasabi: “Mayo nin gibohon ni pagplano ni kaaraman ni kadonongan sa Sheol, an lugar na saimong papadumanan.” Nangangahulogan daw ini na an Sheol nanonongod sa sarong espesipikong lolobngan na tibaad pinaglobngan niato kan satong namomotan? Dai. Kun an Biblia nagtataram manongod sa sarong espesipikong lolobngan, iyan naggagamit nin ibang mga termino sa Hebreo asin Griego, bakong she’ohl′ asin hai′des. (Genesis 23:7-9; Mateo 28:1) Siring man, an Biblia dai naggagamit kan terminong “Sheol” para sa lolobngan na duman iribang ilinolobong an nagkapirang tawo, siring baga sa lolobngan nin pamilya o panlagdoan na lolobngan.—Genesis 49:30, 31.
Kun siring, sa anong klaseng lugar nanonongod an “Sheol”? Ipinaparisa kan Tataramon nin Dios na an “Sheol,” o “Hades,” nanonongod sa bagay na labi pa ngani kisa sarong dakulang panlagdoan na lolobngan. Halimbawa, sinasabi sa Isaias 5:14 na an Sheol ‘mahiwas asin biyong ibinuka an bunganga kaiyan na daing sagkodan.’ Minsan ngani an Sheol nakahamil na, sabi ngani, nin dai mabilang na mga tawong nagadan, iyan garo baga pirmeng gutom pa. (Talinhaga 30:15, 16) Bakong arog kan arin man na literal na lolobngan, na limitado sana an ikakalaog na mga gadan, ‘an Sheol dai naninigoan.’ (Talinhaga 27:20) An boot sabihon, an Sheol dai noarin man napapano. Mayo iyan nin limite. Sa siring, an Sheol, o Hades, bakong literal na lugar na may espesipikong namumugtakan. Imbes, iyan an pankagabsan na lolobngan nin katawohan, an piguratibong lugar na dian an kadaklan kan katawohan nagtotorog sa kagadanan.
An katokdoan kan Biblia manongod sa pagkabuhay liwat nakakatabang sato na magkaigwa nin orog pang pakarorop sa kahulogan kan “Sheol” asin “Hades.” Ikinokonektar kan Tataramon nin Dios an Sheol asin Hades sa klase nin kagadanan na magkakaigwa nin pagkabuhay liwat.* (Job 14:13; Gibo 2:31; Kapahayagan 20:13) Ipinapaheling man kan Tataramon nin Dios na an mga yaon sa Sheol, o Hades, bako sanang an mga naglingkod ki Jehova kundi siring man an dakol na dai naglingkod sa saiya. (Genesis 37:35; Salmo 55:15) Kun siring, itinotokdo kan Biblia na magkakaigwa nin “pagkabuhay liwat an mga matanos sagkod an mga bakong matanos.”—Gibo 24:15.
* Sa kabaliktaran, an mga gadan na dai ibabangon ilinadawan na yaon, bakong sa Sheol, o Hades, kundi sa “Gehenna.” (Mateo 5:30; 10:28; 23:33) Arog kan Sheol asin Hades, an Gehenna bakong literal na lugar.


text:
Ifugao
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Ifugao usa nga ginpalibutan hin katunaan nga probinsya han Pilipinas ha Administratibo nga Rehiyon han Cordillera ha Luzon. An kapital hini amo an Lagawe ngan ginsasapitan ini han Benguet ha katundan, han Mountain Province ha amihanan, han Isabela ha sidlangan, ngan han Nueva Vizcaya ha salatan.
Ginngaranan ini hira tikang han pulong nga "i-pugo" o "i-fugo" (nga buot sidngon i-tikang/tawo ngan pugo-tuna o "mga tawo han tuna"). Iton ngaran nga "Ifugao" amo gihapon an ngaran hin lumad nga mga tawo nga naukoy dinhe.
An Hagdan hin Humayan han Banaue amo an dako nga kiritaon han mga turista han lalawigan. Ini nga mga 2000-nga-tuig-hin-kadaan nga mga hagdan ginhimo dida han mga bukid nga waray paggamit hin mga makina nga maghimo hin mga patag nga mga handana nga diin makag-uma an mga lumad hin humay. Han 1995, gindeklara ini nga UNESCO World Heritage Site.
Heyograpiya[igliwat | edit source]
Politikal[igliwat | edit source]
An Ifugao ginbahin ngadto hin napulo kag usa (11) nga mga bungto.


text:
KAPITULO 1
Ano an Kamatuoran Mahitungod ha Dios?
An Dios ba nagtatagad gud ha imo?
Ano an personalidad han Dios? May-ada ba hiya ngaran?
Posible ba magin duok ha Dios?
NAOOBSERBAHAN mo ba an paagi han pagpakiana han kabataan? Damu an nagtitikang dayon magpakiana ha panahon nga nahibabaro na hira magyakan. Nagkikita hira ha imo nga nananagku an mga mata, ngan nagpapakiana sugad pananglitan han: Kay ano nga asul an langit? Ano an pagkahimo han mga bitoon? Hin-o an nagtutdo ha katamsihan nga magkanta? Bangin mangalimbasog ka gud ha pagbaton, kondi diri ito pirme masayon. Bisan an imo gimaopayi nga baton mahimo mag-aghat ha ira nga magpakiana pa hin: Kay ano?
2 Diri la kabataan an nagpapakiana. Samtang nagtutubo kita, padayon nga nagpapakiana kita. Ginbubuhat naton ini basi hiagian an husto nga dalan, basi hibaroan an mga peligro nga kinahanglan likyan naton, o basi matagbaw an aton pagkamausisa. Kondi damu nga mga tawo an baga in diri na nagpapakiana, labi na han pinakaimportante nga mga pakiana. Naundang na la hira ha pagbiling han mga baton.
3 Hunahunaa an pakiana ha kobre hini nga libro, an mga pakiana dida ha introduksyon, o an aada ha tinikangan hini nga kapitulo. Pipira la ini han pinakaimportante nga mga pakiana nga mahimo mo igpakiana. Kondi, damu nga mga tawo an inundang na ha pamiling han mga baton. Kay ano? May-ada ba mga baton an Biblia? An iba naghuhunahuna nga makuri gud masabtan an mga baton hito. Nababaraka an iba nga an pagpinakiana bangin magresulta la ha kaalohi. Ngan an iba nagdidesisyon nga ito nga mga pakiana masusulbad la han mga lider ngan mga magturutdo han relihiyon. Kumusta ka man?
4 Posible gud nga interesado ka mahibaro han mga baton ha importante nga mga pakiana ha kinabuhi. Sigurado nga usahay naghuhunahuna ka: ‘Ano an katuyoan han kinabuhi? Sugad na la ba hini an kinabuhi? Ano gud ba an personalidad han Dios?’ Maopay an pagbangon han sugad nga mga pakiana, ngan importante nga diri ka umundang tubtob nga makabiling ka hin makapatagbaw, masasarigan nga mga baton. An bantogan nga magturutdo nga hi Jesu-Kristo nagsiring: “Pangaro kamo, ngan ihahatag ha iyo; pamiling kamo, ngan iyo hiaagian; pagtuktok kamo, ngan bubuksan ha iyo.”—Mateo 7:7.
5 Kon magpadayon ka ha “pamiling” han mga baton ha importante nga mga pakiana, mahibabaroan mo nga daku an balos hito. (Proberbios 2:1-5) Bisan pa han bangin iginsumat na ha imo han iba nga mga tawo, may-ada gud mga baton, ngan hiaagian mo gud ito—ha Biblia. An mga baton diri makuri hinduro sabton. Mas maopay pa gud, naghahatag ito hin paglaom ngan kalipay. Ngan makakabulig ito ha imo nga magkinabuhi ha makapatagbaw nga paagi yana mismo. Ha pagtikang, aton paghisgotan an usa nga pakiana nga nakakawurok ha damu nga mga tawo.
AN DIOS BA WARAY-PAGTAGAD NGAN DIRI NAPAID?
6 Damu nga mga tawo an naghuhunahuna nga oo an baton hito nga pakiana. ‘Kon an Dios nagtatagad,’ nangangatadongan hira, ‘diri ba magigin iba gud unta nga lugar an kalibotan?’ Aton ginkikita an palibot ngan nakikita naton an kalibotan nga puno hin girra, kapungot, ngan kasakitan. Ngan sugad nga mga indibiduwal, nagkakasakit kita, nag-aantos, namamatayan hin mga hinigugma. Salit, damu an nasiring, ‘Kon an Dios nagtatagad ha aton ngan ha aton mga problema, diri ba niya pupugngan nga mahitabo ito nga mga butang?’
7 Mas maraot pa gud, gin-aaghat usahay han mga magturutdo han relihiyon an mga tawo nga maghunahuna nga an Dios diri napaid. Paonan-o? Kon tigda nga naabot an trahedya, nasiring hira nga kaburut-on ito han Dios. Ha lain nga pagkayakan, ginbabasol an Dios han sugad nga mga magturutdo tungod han maraot nga mga nahitatabo. Ito ba an kamatuoran mahitungod ha Dios? Ano gud ba an igintututdo han Biblia? An Jakobo 1:13 nabaton: “Waray bisan hin-o nga ginsulay nga magsiring, ginsusulay ako han Dios; kay an Dios diri sadang pagsulayon hin maraot, ngan diri hiya magsusulay hin bisan hin-o nga tawo.” Salit an Dios diri gud amo an gintitikangan han karaotan nga nakikita mo ha kalibotan ha imo palibot. (Job 34:10-12) Oo, tinutugotan niya nga mahitabo an magraot nga mga butang. Kondi daku an kaibahan han pagtugot nga mahitabo an usa nga butang ngan han pagpahinabo hito.
8 Pananglitan, hunahunaa an mahitungod han maaramon ngan mahigugmaon nga amay nga may-ada daku na nga anak nga lalaki nga nalungon pa ha balay kaupod han iya mga ginikanan. Han ini nga anak nagin rebelyoso ngan nagdesisyon nga bumaya ha balay, waray hiya pugngi han iya amay. An anak nagpadayon ha maraot nga pagkinabuhi ngan nagkaproblema. An amay ba an nagpahinabo han mga problema han iya anak? Diri. (Lukas 15:11-13) Ha sugad man nga paagi, an Dios diri nagpupugong ha mga tawo kon ginpipili nira nga magpadayon ha maraot nga pagkinabuhi, kondi diri hiya an nagpapahinabo han mga problema nga resulta hito. Salit, diri gud magigin makatadunganon nga basulon an Dios tungod ha ngatanan nga mga problema han katawohan.
9 May maopay nga mga hinungdan an Dios ha pagtugot ha katawohan nga magpadayon ha maraot nga pagkinabuhi. Sugad nga aton maaramon ngan gamhanan nga Maglalarang, diri kinahanglan nga isaysay niya ha aton an iya mga hinungdan. Kondi, tungod ha gugma, iginsasaysay ini han Dios. Mahibabaroan mo an damu pa mahitungod hini nga mga hinungdan ha Kapitulo 11. Kondi sarig nga diri an Dios an angay basulon ha mga problema nga gin-aantos naton. Ha kabaliktaran, iginhahatag niya ha aton an amo la nga paglaom para ha kasulbaran!—Isaias 33:2.
10 Dugang pa, an Dios baraan. (Isaias 6:3) Nangangahulogan ini nga hiya putli ngan limpyo. Waray gud makikita nga karaotan ha iya. Salit bug-os nga makakasarig kita ha iya. Diri kita makakasarig hin bug-os ha mga tawo, nga usahay nagigin maraot. Bisan an pinakatangkod nga tawo nga may awtoridad agsob nga waray gahum ha pagpaopay han kadaot nga ginbubuhat han magraot nga mga tawo. Kondi an Dios gamhanan-ha-ngatanan. Mahimo niya wad-on ngan pagwawad-on niya an ngatanan nga mga epekto han karaotan ha katawohan. Kon gumios na an Dios, bubuhaton niya ito ha paagi nga magwawara han karaotan ha kadayonan!—Salmo 37:9-11.
ANO AN INAABAT HAN DIOS HA KAWARAY-HUSTISYA NGA GIN-AANTOS NATON?
11 Samtang yana, ano an inaabat han Dios mahitungod ha nahitatabo ha kalibotan ngan ha imo kinabuhi? Bueno, an Biblia nagtututdo nga an Dios “mahigugmaon ha hustisya.” (Salmo 37:28, NW) Salit nagtatagad gud hiya kon ano an husto ngan kon ano an sayop. Nangangalas hiya ha ngatanan nga klase han kawaray-hustisya. An Biblia nasiring nga an Dios ‘nasubo ha iya kasingkasing’ han an kalibotan napuno hin karaotan ha naglabay nga mga panahon. (Genesis 6:5, 6) An Dios diri nagbabag-o. (Malakias 3:6) Nangangalas pa gihapon hiya nga makita an pag-antos nga nahitatabo ha bug-os nga kalibotan. Ngan nangangalas an Dios kon nakikita niya nga nag-aantos an mga tawo. “Hiya nagmamangno [“nagtatagad,” NW] ha iyo,” siring han Biblia.—1 Pedro 5:7.
12 Paonan-o kita makakasiguro nga an Dios nangangalas nga makita an pag-antos? Iini an dugang nga pamatuod. An Biblia nagtututdo nga an tawo ginhimo sumala ha dagway han Dios. (Genesis 1:26) Salit, may-ada kita mag-opay nga mga kalidad tungod kay an Dios may-ada mag-opay nga mga kalidad. Pananglitan, nababaraka ka ba kon nakikita mo nga nag-aantos an inosente nga mga tawo? Kon nagtatagad ka ha sugad nga kawaray-hustisya, makakasarig ka nga mas nagtatagad gud an Dios mahitungod ha ira.
13 An usa han gimaopayi nga mga kalidad han mga tawo amo an aton abilidad ha paghigugma. Sugad liwat hito an Dios. An Biblia nagtututdo nga “an Dios…gugma.” (1 Juan 4:8) Nahigugma kita tungod kay an Dios nahigugma. Magpapagios ba ha imo an gugma nga tapuson an pag-antos ngan kawaray-hustisya nga nakikita mo ha kalibotan? Kon may-ada ka gahum ha pagbuhat hito, bubuhaton mo ba ito? Syempre! Sugad man, makakasiguro ka gud nga tatapuson han Dios an pag-antos ngan kawaray-hustisya. An mga saad nga gin-unabi ha introduksyon hini nga libro diri kay mga inop la o waray pulos nga mga paglaom. An mga saad han Dios sigurado nga matutuman! Kondi, basi tumoo hito nga mga saad, kinahanglan mahibaro ka hin dugang pa mahitungod ha Dios nga nagsaad hito.
KARUYAG HAN DIOS NGA MAKILALA MO HIYA
14 Kon karuyag mo nga makilala ka han usa nga tawo, ano an imo bubuhaton? Diri ba isusumat mo ha iya an imo ngaran? May-ada ba ngaran an Dios? Damu nga mga relihiyon an nabaton nga “Dios” o “Ginoo” an iya ngaran, kondi diri ito personal nga mga ngaran. Mga titulo ito, sugad la nga an “hadi” ngan “presidente” mga titulo. An Biblia nagtututdo nga damu an mga titulo han Dios. Kaupod na hito an “Dios” ngan “Ginoo.” Kondi, an Biblia nagtututdo liwat nga an Dios may-ada personal nga ngaran: Jehova. An Salmo 83:18 nasiring: “Ikaw la, nga an ngaran hi Jehova, amo an Gihitaasi ha bawbaw han tuna.” Kon an imo Biblia waray hito nga ngaran, mahimo mo kitaon an Apendise hini nga libro basi mahibaroan mo kon kay ano. Ha pagkamatuod an ngaran han Dios makikita hin yinukot ka beses ha kadaan nga mga manuskrito han Biblia. Salit karuyag ni Jehova nga mahibaroan mo an iya ngaran ngan gamiton ito. Mahimo sidngon han usa nga ginagamit Niya an Biblia basi ipakilala an Iya kalugaringon ha imo.
15 Tinagan han Dios an iya kalugaringon hin ngaran nga puno hin kahulogan. An iya ngaran nga Jehova nangangahulogan nga an Dios makakatuman han bisan ano nga iya iginsaad ngan makakagbuhat han bisan ano nga katuyoan nga nahuhunahuna niya.* Waray kapariho an ngaran han Dios. Hiya gud la an may-ada hito. Naiiba hi Jehova ha damu nga paagi. Paonan-o?
16 Nakita naton nga an Salmo 83:18 nagsiring mahitungod kan Jehova: “Ikaw la …an Gihitaasi.” Ha sugad man nga paagi, hi Jehova la an tinatawag nga “Makagarahum-ha-ngatanan.” An Pahayag 15:3 (NW) nasiring: “Dagku ngan urusahon an imo mga buhat, Jehova nga Dios, an Makagarahum-ha-ngatanan. Magtadong ngan totoo an imo mga dalan, Hadi nga waray kataposan.” An titulo nga “Makagarahum-ha-ngatanan” nagtututdo ha aton nga hi Jehova an pinakagamhanan nga persona. Diri matupngan an iya gahum; supremo ito. Ngan an titulo nga “Hadi nga waray kataposan” nagpapahinumdom ha aton nga hi Jehova naiiba ha usa pa nga kahulogan. Hiya la an naeksister pirme. An Salmo 90:2 nasiring: “Tikang ha waray kataposan ngadto ha waray kataposan [o, kadayonan], ikaw Dios.” Ito nga mga pulong nag-aaghat ha aton hin matinalahuron nga kahadlok, diri ba?
17 Hi Jehova naiiba liwat tungod kay hiya la an Maglalarang. An Pahayag 4:11 mababasa: “Takos ikaw [“Jehova nga Dios,” NW] ha pagkarawat han himaya, ngan han dungog ngan han gahum; kay ikaw an nagbuhat han ngatanan nga mga bagay, ngan tungod ha imo kaburut-on nagkahihimo, ngan pinanmuhat hira.” An ngatanan nga imo mahuhunahuna—tikang ha diri-nakikita nga espirituhanon nga mga linarang ha langit ngadto ha mga bitoon nga nakikita ha kalangitan ha gab-i ngada ha prutas nga nagtutubo ha mga puno nga kahoy tubtob ha isda nga naglalangoy ha kadagatan ngan mga salog—ito ngatanan naeksister tungod kay hi Jehova an Maglalarang!
PUYDI KA BA MAGIN DUOK KAN JEHOVA?
18 Kon nababasa an mahitungod han urusahon hinduro nga mga kalidad ni Jehova, nahahadlok an iba nga mga tawo. Nahahadlok hira nga an Dios harangdon hinduro para magtagad ha ira, nga diri gud hira puydi magin duok ha iya o diri ngani hira importante ha sugad kaharangdon nga Dios. Kondi husto ba ini nga panhunahuna? Kabaliktaran an igintututdo han Biblia. Nasiring ito mahitungod kan Jehova: “Hiya diri hirayo ha tagsatagsa ha aton.” (Buhat 17:27) An Biblia nagsasagda pa ngani ha aton: “Magin duok kamo ha Dios, ngan hiya magigin duok ha iyo.”—Jakobo 4:8, NW.
19 Paonan-o ka mahimo magin duok ha Dios? Siyahan, igpadayon an imo ginbubuhat yana—nag-aaram mahitungod ha Dios. Hi Jesus nagsiring: “Ini amo an kinabuhi nga waray kataposan, nga hira kumilala ha imo, nga amo la an matuod nga Dios, ngan hi Jesu-Kristo nga imo ginpakanhi.” (Juan 17:3) Oo, an Biblia nagtututdo nga an pag-aram mahitungod kan Jehova ngan kan Jesus nagriresulta ha “kinabuhi nga waray kataposan”! Sugad han gin-unabi na, “An Dios…gugma.” (1 Juan 4:16) Damu liwat an iba pa nga mag-opay ngan makaruruyag nga mga kalidad ni Jehova. Pananglitan, an Biblia nasiring nga hi Jehova an “Dios nga maloloy-on ngan mapinairon, mahinay ha kasina, ngan hura hin kalooy ngan hin kamatuoran.” (Eksodo 34:6) Hiya “maopay ngan andam ha pagpasaylo.” (Salmo 86:5) An Dios mapailubon. (2 Pedro 3:9) Maunungon hiya. (Pahayag 15:4, NW) Samtang padayon nga binabasa mo an Biblia, masasabtan mo kon paonan-o ipinapakita ni Jehova ini ngan an damu nga iba pa nga makaruruyag nga mga kalidad.
20 Oo, diri mo makikita an Dios tungod kay hiya diri-nakikita nga espiritu. (Juan 1:18; 4:24; 1 Timoteo 1:17) Kondi, pinaagi han pag-aram mahitungod ha iya ha Biblia, makikilala mo hiya sugad nga persona. Sugad han ginsiring han salmista, puydi ka “makatan-aw han katahom ni Jehova.” (Salmo 27:4; Roma 1:20) Samtang mas nahibabaro ka mahitungod kan Jehova, magigin mas totoo hiya ha imo ngan magkakaada ka mas daku nga hinungdan nga higugmaon hiya ngan magin duok ha iya.
21 Hinay-hinay nga masasabtan mo kon kay ano nga an Biblia nagtututdo ha aton nga hunahunaon hi Jehova sugad nga aton Amay. (Mateo 6:9) Diri la kay nagtikang ha iya an aton kinabuhi kondi karuyag niya an gimaopayi nga kinabuhi nga posible para ha aton—sugad la han karuyag han mahigugmaon nga amay para ha iya mga anak. (Salmo 36:9) An Biblia nagtututdo liwat ha aton nga an mga tawo mahimo magin mga sangkay ni Jehova. (Jakobo 2:23) Hunahunaa la—mahimo ka magin sangkay han Maglalarang han uniberso!
22 Samtang nahibabaro ka hin dugang pa ha Biblia, an iba nga mga tawo nga maopay man an mga intensyon bangin mag-aghat ha imo nga umundang ha sugad nga mga pag-aram. Bangin nababaraka hira nga babag-ohon mo an imo mga tinotoohan. Kondi ayaw tuguti an bisan hin-o nga magpaundang ha imo ha pagpatubo han gimaopayi nga pakigsangkay nga mahimo mo maeksperyensyahan.
23 Syempre, may-ada mga butang nga ha siyahan diri mo masasabtan. Kinahanglanon an pagpaubos basi maghangyo hin bulig, kondi ayaw pag-alang tungod ha kaawod. Hi Jesus nagsiring nga maopay an pagin mapainubsanon, sugad han gutiay nga bata. (Mateo 18:2-4) Ngan maaram kita nga an kabataan damu hinduro an mga pakiana. Karuyag han Dios nga hibaroan mo an mga baton. Gindadayaw han Biblia an iba nga disidido mahibaro mahitungod ha Dios. Ira gin-usisa hin maopay an Kasuratan basi masiguro nga kamatuoran an ira hinbabaroan.—Buhat 17:11.
24 An gimaopayi nga paagi ha paghibaro mahitungod kan Jehova amo an pag-usisa ha Biblia. Naiiba ito ha bisan ano nga libro. Ha ano nga paagi? Paghihisgotan ito nga topiko ha masunod nga kapitulo.
KON ANO AN IGINTUTUTDO HAN BIBLIA
- An Dios nagtatagad ha imo mismo.—1 Pedro 5:7, NW.
- Jehova an personal nga ngaran han Dios.—Salmo 83:18.
- Gin-aaghat ka ni Jehova nga magin duok ha iya.—Jakobo 4:8, NW.
- Hi Jehova mahigugmaon, buotan, ngan maloloy-on.—Eksodo 34:6; 1 Juan 4:8, 16.
* May-ada dugang nga impormasyon mahitungod han kahulogan ngan pagluwas han ngaran han Dios ha Apendise.
Mga Pakiana
1, 2. Kay ano nga agsob nga maopay an pagpakiana?
3. Kay ano nga damu nga mga tawo an naundang ha pamiling han mga baton ha pinakaimportante nga mga pakiana?
4, 5. Ano an pipira han pinakaimportante nga mga pakiana ha kinabuhi nga mahimo naton igpakiana, ngan kay ano nga sadang kita mamiling han mga baton?
6. Kay ano nga damu nga mga tawo an naghuhunahuna nga an Dios waray-pagtagad kon mahitungod ha pag-antos han tawo?
7. (a) Paonan-o gin-aaghat han mga magturutdo han relihiyon an damu nga mga tawo nga maghunahuna nga an Dios diri napaid? (b) Ano gud ba an igintututdo han Biblia mahitungod han mga kakurian nga bangin gin-aantos naton?
8, 9. (a) Paonan-o mo maiilustrar an kaibahan han pagtugot nga umiksister an karaotan ngan han pagpahinabo hito? (b) Kay ano nga diri-makatadunganon nga pakarauton naton an desisyon han Dios nga tugotan an katawohan nga magpadayon ha maraot nga pagkinabuhi?
10. Kay ano nga makakasarig kita nga pagwawad-on han Dios an ngatanan nga mga epekto han karaotan?
11. (a) Ano an inaabat han Dios mahitungod han kawaray-hustisya? (b) Ano an inaabat han Dios mahitungod han imo pag-antos?
12, 13. (a) Kay ano nga may-ada kita mag-opay nga mga kalidad sugad han gugma, ngan paonan-o an gugma nakakaapekto ha aton paghunahuna mahitungod ha kalibotan? (b) Kay ano nga makakasiguro ka nga pagwawad-on gud han Dios an mga problema ha kalibotan?
14. Ano an ngaran han Dios, ngan kay ano nga sadang gamiton naton ito?
15. Ano an kahulogan han ngaran nga Jehova?
16, 17. Ano an mahibabaroan naton mahitungod kan Jehova tikang ha masunod nga mga titulo: (a) “an Makagarahum-ha-ngatanan”? (b) “Hadi nga waray kataposan”? (c) “Maglalarang”?
18. Kay ano nga inaabat han iba nga mga tawo nga diri gud hira puydi magin duok ha Dios, kondi ano an igintututdo han Biblia?
19. (a) Paonan-o kita makakagtikang nga magin duok ha Dios, ngan ano an kapulsanan hito? (b) Ano nga mga kalidad han Dios an imo gud naruruyagan?
20-22. (a) An aton ba diri pakakita ha Dios makakapugong ha aton nga magin duok ha iya? Isaysay. (b) An iba nga mga tawo nga maopay an intensyon bangin mag-aghat ha imo nga buhaton an ano, kondi ano an sadang mo buhaton?
23, 24. (a) Kay ano nga sadang mo igpadayon an pagpakiana mahitungod han imo hinbabaroan? (b) Ano an paghihisgotan han masunod nga kapitulo?


text:
Limerick
An Limerick (kaluwas /ˈlɪmrɪk/; Inirlandes: Luimneach [ˈl̪imʲɨnʲəx])[1] amo an ikatulo nga gidako-i nga syudad han Republika han Irlanda,[† 1] ngan an dako nga syudad ha Kondado Limerick. An Limerick amo an ikaduha nga gidako-i nga syudad ha lalawigan han Munster, nga usa nga lugar nga naglalakip han butnga-katudnan ngan habagatan han Irlanda.
Mga kasarigan[igliwat | edit source]
- ↑ Tikang han loimeanach [ˈl̪imʲənəx] nga nangangahulogan nga "bare marsh", usa nga ngaran nga Romano in pagtikang ngan ha syahan anay gingamit pagtawag han dapit han labnasan han Shannon ha ubos han yana nga syudad
Cite error:
tags exist for a group named "†", but no corresponding
tag was found, or a closing
is missing


text:
TACLOBAN CITY - Nalalangan an guindudumara nga pagprosesi ng National Bureau of Investigation (NBI) agud makilala an mga cadaver ha Brgy Suhi dinhi ha syudad han Tacloban. Ini in mahitungod han kawaray daw pundo han syudad para ha gasolina han truck nga guingagamit ha pagbalhin han mga napoproseso nga mga cadavers ngadto ha permaninte nga lubnganan ha Brgy Basper.
Ha impormasyon nga nakuha han Bombo Radyo Tacloban, Nabaru-an nga 40 nga mga cadavers unta an napoproseso han NBI kada adlaw pero dida han nakalabay nga Lunes in waray bisan usa nga naprroseso tungod hin kawaray truck.
Ha pagka yana in maabot ha 2, 700 an mga narecover nga cadavers pero masobra 1,200 pa la hini an napoproseso tikang dida han magtikang an NBI dida ha bulan han Nobyembre ha nakalabay nga tuig kun diin padayon la guihapon nga nakakuha hin duha ngada tulo nga mga patay nga lawas an Task Force Cadaver.
Nakadugngan pa ha pakuri ha mga NBI nga makilala an mga bag-o nga natatad-an nga mga cadaver nga bukog na la.
Una hini, umaro na hin bulig pinansyal an City Government han Tacloban tikang ha National Government agud magpagawas hin augmentation fund tungod deri na daw hini kaya nga panindugan an paguigin syudad tungod han duro ka guti han projected income para yana nga tuig pero ngada yana in waray la guihapon kabatunan an administrasyon ni Aquino han ira guinhahangyo.
Manunumduman nga tigda nga naghabubu an an income han Tacloban kataliwan maglasurbo an super typhoon tungod han grabe nga danyos nga naidurot hini ha mga establishemento nga ha pagka yana in ada pa la ha 20% an mga negosyo nga nakabalik.


text:
Cadaber Team, magpapadayon an operasyon samtang dire pa naglilimpyo an syudad
TACLOBAN CITY- Dire pa maudang an task force cadaber ha ira guinbubuhat nga retrieval operation samtang dire pa nalilimpyuhan an bug-os nga tacloban.
Ini an guinsiguro ni SSupt Pablito Cordeta, Reg. Dir. han BFP ngan head hiton task force cadaber han makahimangraw han Bombo Radyo Tacloban.
Sumala kan Cordeta samtang dire pa nalilimpyuhan an bug-os nga syudad, ngan padayon pa an guinbubuhat nga panlimpyo han mga molopyo ngadto han mga nawash out nira nga mga balay in nagtotoo hira nga damu pa an mga patay na lawas nga natabunan han mao nga mga basura.
Kasumpay hini, nagsusunod-sunod guihapon an ira grupo ha guinbubuhat nga clearing operation para han mga patay nga lawas nga makukuha tikang dinhi.
Samtang, nakigsumpayan na guipon an TF cadaber ha mga molopyo nga dayon igpasabot ha ira an makukuha nga mga patay nga lawas nga narerekober tikang ha ira lugar.


text:
Islas Chafarinas
An Islas Chafarinas o Kapuropod-an Chafarinas usa nga kapuropod-an han Espanya ha Dagat Mediterraneo, nga nahamutang ha atbang han mga baybayon han amihanan han Afrika hin mga 4 ka km hin kahirayo. An Islas Chafarinas usa han mga sinisiring nga plaza de soberanía.
Nahimo ini hin tulo nga prinsipal nga mga isla o puro (upod han ira kahaluag ha hektarya):
- Isla del Congreso 25.6 ka hektarya
- Isla Isabel II 15.3 ka hektarya (upod hin naha-estasyon nga militar)
- Isla del Rey 11.6 ka hektarya
Ginpanalipdan ini nga mga isla komo Reserva Nacional. Nahailarom ini nga mga isla han pagdumara han Espanya tikang han 1847. Mayda 190 ka tawo nga estasyon militar ha Isla Isabel II, nga amo la an naha-estableser nga populasyon ha kapuropod-an, nga ubos tikang hin 426 ka tawo han 1900 ngan 736 ka tawo han 1910.


text:
Bagyo Yolanda
An Bagyo Yolanda nga ha pankalibutan nga pagtawag Bagyo Haiyan usa nga bagyo nga inmagi ha Kabisay-an ngan butnga nga dapit han Pilipinas han Nobyember 2013. Usa ini han gimakusogi nga mga bagyo nga naitala ha kalibutan.
Mga pag-andam[igliwat | edit source]
Pilipinas[igliwat | edit source]
Ginbutang han mga opisyal hin mga pulis ha Bicol nga Rehiyon ugsa han bagyo.[1] Ha mga lalawigan han Samar ngan Leyte, ginsuspendir an mga klase ngan an mga nangungukoy ha mga lugar nga bangin magbaha o landslide ginpa-evacuate.[2] In pira han mga maiigo-han-bagyo naapektohan han nahauna nga linog ha Bohol.[3] Naghangyo an Mangulo han Pilipinas han militar nga pag-andam hin mga idro ngan helikopter ngadto han rehiyon nga maapektohan.[4] Tungod kay madagmit an dalagan han Bagyo Yolanda, nagpagawas an PAGASA hin mga notisya hin dirudilain nga mga level ha mga 60 han mga 80 nga mga lalawigan, upod an pamunuan nga Metro Manila. [5]
Pag-igo[igliwat | edit source]
Ha Syudad han Surigao, mga 281.9 mm (11.10 in) hin pag-uran naitalaan, nga an kadam-an hin naguran hin mga ubos hin 12 ka oras.[6]
Syahan nga inmigô an Yolanda ha Guiuan, Eastern Samar ha 4:45 am (lokal nga oras) 2045 (UTC) hin kadagmit hin hangin nga 196 ka milyas ha tagsa oras (315 km/h), ngan an bagyo amo an gimakusugi nga bagyo nga inmigo han kalibutan.[7][8] Naitalaan gihapon han PAGASA nga an Yolanda inmigô han Kabisay-an hin maka-unom ka beses.[9] Hadton 9 Nobyembre 2013[update] tulo nga mga patay nakonpirma han National Disaster Risk Reduction Management Council (NDRRMC) ngan pito nga mga nasamaran. Mga pagsaka han bagyo naitalaan gihapon hin damo nga mga lugar. Ha mga purô han Leyte ngan Samar, naitalaan han PAGASA in 5-6 ka metro (15-19 ka pye) nga mga balod.[10]
Narumpag an terminal han luparan han Tacloban hin pagsaka han bagyo kutob han ikaduha ka handana. An pagsaka han bagyo ginbanabana nga 5.2 ka metro (17 ka pye) [11] upod hin mga balod nga kutob 15 ka metro (45 ka pye). Mga syahan nga banabana inin mga labaw hin 1000 ka tawo namatay ha Tacloban. Mayda mga kahadlok labi na ha sidlangan nga dapit han Tacloban nga duro gud hin naapektohan. Ha katundan nga dapit han Samar diri gud duro an pagsaka han bagyo.[kinahanglan hin ginkuhaan] Mayda dako nga nagkarun-og tungod han pagsaka han bagyo, nga diin damo nga mga building nagkabungkag.[12]
Tinmabok an bagyo han Kabisay-an hin haros usa ka adlaw, ngan nagdangat ini hin damo nga mga pagbaha. Ha Sugbo ngan Iloilo, nga naigo hin linog hadton duha ka semana nga nauna, nagkabungkag an mga syudad. [13] Han aga han Nobyembre 8, nakapasamwak an mga estasyon han medya hin live an nabungkag han Yolanda. Kundi, ugsa han kulop, an tanan nga mga komunikasyon ha Kabisay-an nagkatutod. Ginkuri-an hin pagkomunikar an Presidential Communications Department ni Mangulo Noynoy kan Maghirilom han Interyor nga Gobyerno Lokal nga hi Mar Roxas ngan han Maghirilom han Depensa nga hi Voltaire Gazmin ha Iloilo hin pagplano hin pagbulig. [14] Mga damo nga pagkautod hin koryente, mga landslide nga mga pagbaha ginpahayag gihapon. An mga dagko nga karsada nabalandrahan hin mga kakahoyan ngan diri maagian. 453 ka domestiko ngan panglangyaw nga mga flight ginkansela. In pira nga mga lupara ginsira hadton Nobyembre 8 ngan 9. Naapiktohan an mga ferry. An mga pagbulig ngan pagreskatar nga mga panggios nagtikang han Nobyembre 9, pero mayda mga lugar nga mga isolated ngan waray komunikasyon tungod hin dako nga pagkabungkag. [15]
Mga kasarigan[igliwat | edit source]
- ↑ Ellalyn B. De Vera and Aaron B. Recuenco (Nobyembre 6, 2013). Super Typhoon ‘Yolanda’ may hit Visayas Friday. Manila Bulletin. Ginkità dida han November 7, 2013.
- ↑ FR Jimenez (Nobyembre 7, 2013). PNoy, nagbabala sa seryosong peligrong dala ng 'super typhoon' na si 'Yolanda'. GMA News. Ginkità dida han Nobyembre 7, 2013.
- ↑ Joey Gabieta, Jani Arnaiz, Nestor Burgos, Doris Bongcac, Carla Gomez, Carmel Loise Matus and Jhunnex Napallacan (Nobyembre 7, 2013). Evacuation centers, rescue plans set in Visayas for supertyphoon Yolanda. Inquirer. Ginkità dida han Nobyembre 7, 2013.
- ↑ Kristine Angeli Sabillo (Nobyembre 7, 2013). Aquino: PH ready to face supertyphoon ‘Yolanda’. Inquirer. Ginkità dida han Nobyembre 7, 2013.
- ↑ ANC (November 7, 2013). 'Yolanda' accelerates, signal number 4 up over parts of E. Visayas. ANC and Yahoo. Ginkità dida han Nobyembre 7, 2013.
- ↑ Eric Leister (Nobyembre 9, 2013). Official: Super Typhoon Death Toll Could Reach 1,200. AccuWeather. Ginkità dida han Nobyembre 9, 2013.
- ↑ Mullen, Jethro (8 Nobyembre 2013). "Super Typhoon Haiyan, one of strongest storms ever, hits central Philippines". CNN. http://www.cnn.com/2013/11/07/world/asia/philippines-typhoon-haiyan/index.html. Ginkúhà dida han 8 Nobyembre 2013.
- ↑ Williams, Rob (8 November 2013). "Typhoon Haiyan: Most powerful storm to ever hit land batters Philippines with 200mph winds". The Independent. http://www.independent.co.uk/news/world/asia/typhoon-haiyan-most-powerful-storm-to-ever-hit-land-batters-philippines-with-200mph-winds-8926719.html. Ginkúhà dida han 8 November 2013.
- ↑ Brian K. Sullivan, Cecilia Yap & Joel Guinto (Nobyembre 8, 2013). Super Typhoon Haiyan Slams Philippines With Category-5 Power. Bloomberg. Ginkità dida han Nobyembre 8, 2013.
- ↑ Our Foreign Staff (Nobyembre 8, 2013). Super Typhoon Haiyan smashes in to Philippines. Telegraph. Ginkità dida han Nobyembre 8, 2013.
- ↑ Super Typhoon Haiyan, one of the strongest storms ever seen, hit the Philippines with record force.
- ↑ Typhoon Haiyan: Hundreds feared dead in Philippines.
- ↑ Mark Tran (Nobyembre 8, 2013). Philippines rescue services brace for devastation of typhoon Haiyan. The Guardian. Ginkità dida han Nobyembre 9, 2013.
- ↑ Frances Mangosing (Nobyembre 8, 2013). Manila loses contact with Roxas, Gazmin in Leyte. Inquirer. Ginkità dida han Nobyembre 9, 2013.
- ↑ Staffs (November 8, 2013). Super typhoon Haiyan shuts airports, flights cancelled across Philippines. News Australia. Ginkità dida han November 9, 2013.
- Articles containing potentially dated statements from Nobyembre 2013
- Articles with invalid date parameter in template
- All articles containing potentially dated statements
- Tanan nga mga barasahon nga mayda waray-ginkuhaan nga mga pahayag
- Mga barasahon nga mayda waray-ginkuhaan nga mga pahayag from November 2013
- Mga barashon nga mayda diri puyde nga pitsa nga parameter ha batakan
- Mga yana nga panhinabô
- Mga bagyo ha Pacifico


text: TACLOBAN CITY - Hasta yana in waray la guihapon makakarawat han City Government han Tacloban an pondo tikang ha National Government para ha rehabilitasyon han mga pasilidad nga naguba mahuman nga umigo an Super Typhoon Yolanda.Pero sumala kan Tacloban City Mayor Alfred Romualdez nga naglalaum la guihapon hiya nga magkakamay-ada hin downloading han pondo tungod nga human naman nga nakapasa hin masterplan ngan sugad guihapon napasa na na an mga resikitos nga angay nga ipasa.Dugang pa hini nga ha pagkayana in mas angay nga hulat-hulaton nala ini nga pondo.Guinlalauman naman yana nga semana o ha masunod nga semana maihuhunob na an mao nga pondo.


text:
Issyk Kul
An Issyk Kul (poydi gihap Ysyk Köl, Issyk-Kol; Kinirgis: Ыcыk kөл Issık Köl, Tinurkiya: Issık Göl , Rinuso: Иccыk-Kyлb, Tsinino: 熱海) usa nga waray ginagawsan nga danaw ha amihanan nga kabugkiran Tian Shan ha sinirangan Kyrgyzstan. Amo ini an ikanapulo nga gidadkoi nga danaw ha kalibotan ha kadamo hin tubig ngan ikadua nga gidadakoi nga mapag-ad nga danaw kahuman han Dagat Caspio. Bisan ini ginpapalibotan hin natatabonan nga nyebe nga mga kabugkiran, diri ini nabag-tik, amo ini nga ginngaranan nga may kasirigngon nga "mapaso nga danaw ha Kinirgis nga yinaknan.


text:
Ilocos Sur
An Ilocos Sur (ha literal nga Winaray: Salatan nga Ilocos) usa nga lalawigan han Pilipinas nga nahimutang ha Ilocos nga Region ha Luzon. An kapital hini amo an Syudad han Vigan ngan ginsasapitan ini han Ilocos Norte ngan Abra ha amihanan, Mountain Province ha sidlangan, ngan La Union ngan Benguet ha salatan. Ha kalondan han Ilocos Sur amo an Dagat Salatan Tsina.
Sulod
Katawhan ngan Kultura[igliwat | edit source]
Ilokano an lumad nga yinaknan ha Ilocos Sur
Ekonomiya[igliwat | edit source]
Heyograpiya[igliwat | edit source]
Politikal[igliwat | edit source]
Ginbahinbahin an Ilocos Sur ngadto hin katloan kag duha (32) nga mga bungto ngan duha (2) nga mga syudad.
Mga Syudad[igliwat | edit source]
Mga Bungto[igliwat | edit source]
Pisikal[igliwat | edit source]
Nahimutang an Ilocos Sur ha ligid han kalondan nga labnasan han Amihanan nga Luzon. Ginsasapitan ini han lalawigan han Ilocos Norte ha amihanan, han Abra ha dumagsaon o amihanan-sidlangan, han Mountain Province ha sidlangan, han Benguet ha habagatan o salatan-katundan, han La Union ha salatan, ngan han Dagat Salatan Tsina ha katundan. An kahaluag hini nga 2,579.58 ka kwadrado nga kilometro mga 20.11% han bug-os nga kahaluag hin katunaan han Rehiyon 1.
Kaagi[igliwat | edit source]
An Ilocos Sur gintukod han Espanyol nga conquistador, nga hi Juan de Salcedo han 1572.


text:
Hawaii (purô)
An Purô han Hawaii in uska bulkanon nga purô ha Amihanan Kalawdan Pacifico. Mahitungod nga an kahaluag in 4,028 milya kwadrado (10,432 km²), ini in durudako kaysa ha ngatanan nga mga Hawaiinon nga mga purô nga gintampo ngan amo an gidadakoi nga purô ha Estados Unidos. An Purô han Hawaiʻi in gindudumara komo an Condado han Hawaiʻi ha sulod han estado han Hawaii. An lingkuran han condado in aada ha Hilo. Ha nahigaraan, Hawaiʻi in ginkikilala komo an "Big Island (ha winaray: Dako nga Purô para maibsan an pagkalipat ha butnga han Purô han Hawaii ngan an estado.


text:
Rafael Merry del Val
Hi Rafael Merry del Val y de Zulueta (10 Oktubre 1865 – 26 Pebrero 1930), Siervo han Dios, nga natawo han bug-os nga ngaran nga Rafael María José Pedro Francisco Borja Domingo Gerardo de la Santíssima Trinidad Merry del Val y Zulueta usa nga natawo-ha-Britanya nga Espanyol nga Katoliko Romano nga kardinal. Ugsa hiya magin-kardinal, hiya an maghirilom han konklave nga nagpili kan San Pío X, nga nagkarawat daw han pagkapili ha iya nga Papa tungod han pag-aghat ni Merry del Val. Ginpili hiya ni Pío X nga Kardinal nga Maghirilom han Estado. Ginkumposo ni Merry del Val an Litaniya han Humildad. Mayda causa para han pagkanonisar ha iya nga ginbuklad dida han 1953.
Mga sumpay ha gawas ngan mga kasarigan[igliwat | edit source]
- Pakli mahinungod ha iya ha Catholic-Hierarchy.org nga websayt
- Biyograpiya ha The Cardinals of the Holy Roman Church nga websayt
- Cardinal Merry del Val


text:
Crazy Horse
HI Crazy Horse (Winaray: Kabayo Buang o Kabayo Lurong; Kinatsila: Caballo Loco; ha Linakota: Tȟašúŋke Witkó (ha Standard nga Linakota nga kasurat), ha literal "Iya-Kabayo-Buang";[1] ca. 1840 – Septyembre 5, 1877) usa nga tahuran nga manguna ha panggubat o panggyera han Oglala Lakota. Inmaway hiya patok han gobyerno federal han Estados Unidos basi mapabilin an katunaan ngan mga nahig-araan o tradisyon han Lakota nga panginabuhi, ngan inmapi hiya han Pag-awayan han Little Bighorn han Hunyo 1876. Katapos han iya pagsurender ngadto hin mga sundalo han Estados Unidos ha ilarom ni Heneral Crook han 1877, hi Crazy Horse namatay tikang hin pagsamad hin gwardya militar samtang nag-ato hiya nga diri mabilanggo ha Camp Robinson nga nahamutang ha yana-nga-lugar han Nebraska.
Mga kasarigan[igliwat | edit source]
- ↑ Bright, William (2004). Native American Place Names in the United States. Normandy: University of Oklahoma Press, p. 125


text:
AN BARANTAYAN (ARADMAN NGA EDISYON) HUNYO 2014
Ini nga gowa nagsusulod han aradman nga mga artikulo para ha Agosto 4 tubtob 31, 2014.
“Himoa nga Patag an Agianan han Imo mga Tiil” Basi Ka Mag-uswag
Paonan-o mo makukuha an mga ulang ngan makakab-ot an imo espirituwal nga mga tumong?
Mga Pakiana Tikang ha mga Magbarasa
Puydi ba para ha mga Kristiano an cremation?
Buligi an Igkasi-Tumuroo nga Ginbulagan han Padis—Paonan-o?
Hibaroi kon ano an magkuri nga kahimtang ngan pagbati nga naieksperyensyahan han mga diborsyado.
“Higugmaa hi Jehova nga Imo Dios”
Hibaroi kon ano an iginpapasabot ni Jesus han hiya nagsiring nga sadang naton higugmaon hi Jehova ha aton bug-os nga kasingkasing, kalag, ngan hunahuna.
“Higugmaa an Imo Igkasi-Tawo Sugad ha Imo Kalugaringon”
Ano an iginpapasabot ni Jesus han magsiring hiya nga sadang naton higugmaon an aton igkasi-tawo sugad ha aton kalugaringon? Paonan-o naton ini maipapakita?
Nahinunumdoman Mo Ba?
Nabasa mo ba hin maopay an bag-o nga mga gowa han An Barantayan ngan The Watchtower? Kitaa kon mababaton mo an mga pakiana ngan kon may-ada ka mahinunumdoman.
Ginhuhunahuna Mo ba an Kaluyahan han Tawo Sugad han Panhunahuna ni Jehova?
Mahimo ka magkaada hin mas positibo nga panhunahuna ha kabugtoan nga baga hin magluya.
Buligi an Iba Basi Magamit hin Bug-os an Ira Abilidad
Paonan-o naton mabubuligan an batan-on o bag-o la nga bawtismado nga mga brother basi mag-uswag?


text:
Guinsaugon, Saint Bernard, Southern Leyte
An Guinsaugon usa nga baranggay ha bungto han Saint Bernard, Southern Leyte ha Sinirangan nga Kabisay-an nga rehiyon han Kabisay-an ha Pilipinas. Han 2006 nga kahulog han tuna ha Southern Leyte ini nga baranggay nahalubong. Nahinabo an kahulog han tuna tungod hin napulo ka adlaw hin pag-inuran nga nakahumok han tuna ha kabugkiran. An baranggay mayda mga 2,500 ka tawo ugsa han pagkabungkag. An lugar mayda lapok nga tubtob 30 ka metros an kahalarom hin pipira nga banda.


text:
An fayl in tikang ha Wikimedia Commons ngan puydi mahigamitan para han iba nga mga proyekto.
An paglaladawan han iya
fayl han paglaladawan nga pakli didto in ginpapakita ha sirong.
Dalikyat nga pulong [ igliwat ]
Description
Copernicia prunifera.JPG
Copernicia prunifera. Nong Nooch Tropical Garden. Thailand. English:
Date
14 Agosto 2011, 11:08:13
Source
Own work
Author
Pescov
Palilisensya: [ igliwat ]
I, the copyright holder of this work, hereby publish it under the following license: Kaagi han paypay
Pidlita an adlaw/oras para makit-an an fayl nga naggawas hito nga oras.
Pitsa/Oras Thumbnail Mga dimensyon Gumaramit Komento
yana 08:30, 25 Nobyembre 2013 2,880 × 4,320 (3.04 nga MB) Pescov User created page with UploadWizard Mga Sumpay
An mga nasunod nga mga pakli nasumpay hini nga paypay:
Global file usage
The following other wikis use this file:
Usage on ar.wikipedia.org
Usage on ceb.wikipedia.org
Usage on en.wikipedia.org
Iní nga paypay mayda dugang nga pagpasabot, nga bangin gindugáng tikang han digital nga camera o iskaner nga gin-gamit paghimo o pag-digitar hini.
Kon an paypay ginliwat tikang han orihinal nga kamutangan, mayda mga detalye nga bangin diri magpakita han ginliwat nga paypay


text:
Laon (pansayod)
An Laon puyde mangahulogan han mga nasunod
- laon o laón--Pulong ha Winaray nga nangangahulogan nga
- Laon o Laón--Tawag han labaw nga dyos nga ginsisingba han mga Bisaya ugsa han pag-ulpot han mga Espanyol.[3]
- Laon, Aisne - usa nga komyun ngan ulohan han departamento han Aisne ha rehiyon han Picardie ha Fransya.
- 12279 Laon, usa nga main-belt nga asteroid
- US Laon, usa nga team hin Fransesa nga asosasyon nga futbol.
Mga kasarigan[igliwat | edit source]
- ↑ Tramp, George Dewey Jr. Waray-English Dictionary Dunwoody Press Kensington, Maryland USA 1995 pakli 224
- ↑ Makabenta, Eduardo A. Sr. Pagpurulungan nga Binisaya (Waray) ha Leyte ug Samar (Binisaya-English English-Binisaya Dictionary) (ika-2 nga edisyon). Adbox Book Distributors and Eduardo A. Makabenta Sr. Foundation. Quezon City Tuig 2004. ISBN 971-92875-1-9 (clothbound) ISBN 971-92875-0-0. Syahan nga pagmantala Quezon City:Emandzsons 1979. Ikaduha nga edisyon gin-editar ni Eduardo T. Makabenta Jr. pakli 72
- ↑ Tramp pakli 224


text:
AVE
An AVE, (usa nga acronym han Alta Velocidad Española nga kon igliteral, "Hataas nga Kalaksi Espanyol" nga napaaliday han pulong ha Kinatsila nga ave nga nangangahulogan nga "tamsi") amo in usa nga hataas in kalaksi nga tren nga nakaabot hin mga kalaksi nga tubtob 300 ka kilometros ha tagsa oras hin dedicated nga track.
Diri ini sugad han iba nga network han mga riles ug tren ha Espanya nga nagamit hin broad-gauge, kay an AVE nagamit hin Europeo nga standard gauge, nga natugot hin direkta nga pagsumpay ha gawas han Espanya ha pagtika-iha. Ngatanan nga mga tren nga AVE ginpapamalakad ha yana han RENFE, an Espanyol nga companyiya estado hin riles, pero posible nga iton mga pribado nga mga kompanyiya tugotan pagdumara hin mga linea ha mga sumurunod nga panahon.
Kasaysayan[igliwat | edit source]
An AVE nagtikang hin serbisyo nga nasumpay han Madrid ngan Sevilla dida han Abril 21 1992, nga may distancia hin 471 ka km, nga an oras hin biyahe 2.5 ka oras.
Mayda mga nagsiring nga an gobyerno PSOE nagpili han Frances nga Alstom nga bid imbes nga an Siemens ug Talgo nga mga bid tungod hin mga rason nga politikal imbes nga teknikal, pagpahalipay han gobyerno Frances tungod han pagbulig hini hin pagdakop hin mga ETA nga mga aktibista nga nananago ha tabok han tubtoban o frontera ha Salatan nga Francia. Tungod kay didto ginhimo ha Sevilla an 1992 World's Fair amo nga ini an ginpili nga syahan nga linea han AVE, pero mayda mga akusasyon nga an namumuno han gobyerno Espanyol nga hi Felipe González nga taga-Sevilla nagpabor han iya kalugaringon syudad.
Gingarantiya han AVE hin serbisyo nga maabot han ginkakadto-an ha sulod hin mga 5 minutos han ginpasabot nga oras, ngan nahatag hin bug-os nga pag-uli han bayad kon magsobra an kaatrasar han tren, pero mga 0.16% la han mga tren an nahaurhe. Dinhe nga bahin, an pagsakto hin oras han AVE maupay kon ginkompara han iba nga mga serbisyo han RENFE, ngan ginkompara ngani han Franses nga sistema TGV.
Iton kalaksi han mga tren han AVE, upod han mga kamamahal nga mga presyo hin real property ha Madrid amo an rason kon kay-ano an mga nananakay ha Madrid nga napili pag-ukoy ha Ciudad Real, an syahan nga estasyon tikang ha Madrid dida han Linea Madrid-Sevilla.
Mga Linea[igliwat | edit source]
Ha yana, upat nga linea (o linya) iton sistema han AVE:
- AVE Larga Distancia (halaba nga kaharayo) Madrid-Sevilla (Madrid, Ciudad Real, Puertollano, Córdoba, Sevilla)
- AVE Larga Distancia Madrid-Zaragoza-Lleida (Madrid, Guadalajara, Calatayud, Zaragoza, Lleida)
- AVE Lanzadera (shuttle) Madrid-Puertollano (Madrid, Ciudad Real, Puertollano)
- Talgo 200 Madrid-Málaga (Madrid, Ciudad Real, Puertollano, Córdoba, Málaga)
It sentro nga hub han sistema amo an Puerta de Atocha nga estasyon ha Madrid.


text:
Administratibo nga Rehiyon han Cordillera
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Administratibo nga Rehiyon han Cordillera (kon ha Iningles: Cordillera Administrative Region (CAR)) han Pilipinas usa nga ginpalibutan hin tuna nga rehiyon nga amo an mga probinsya han Abra, Benguet, Ifugao, Kalinga, Mountain Province ngan Apayao. An Syudad han Baguio amo an sentro han rehiyon. Ginlalakip han Cordillera nga rehiyon an kasagaran han mga katunaan ha sakob han Cordillera Central nga mga kabugkiran han Luzon, an gidako-i nga kabugkiran ha bug-os nga nasod. Ini nga rehiyon amo an urukyan hin damo nga mga lumad nga mga tribo nga tinatawag nga Igorot.
An Administratibo nga Rehiyon han Cordillera amo la an rehiyon nga ginpalibutan hin katunaan nga rehiyon han nasod.
Ekonomiya[igliwat | edit source]
Damo an mga mineral nga reserba han Cordillera. Lakip hini an mga metaliko nga mga ore sugad han bulawan, tumbaga, salapi, zinc, ngan mga diri-metaliko nga mga mineral sugad han baras, bato, ngan sulfur. Iton mga mineral nga mga reserba mabibilngan ha ngatanan nga mga probinsya. Pero iton pagmina ada kaurugan ha Benguet.
Heyograpiya[igliwat | edit source]
Politikal nga Pagbahinbahin[igliwat | edit source]
An CAR ginbahin ngadto hin unom (6) nga mga probinsya ngan han Syudad han Baguio.
¹ An Syudad han Baguio usa nga urbanisado hin duro nga syudad; an mga estadistika hini waray ginlakip han mga estadistika han probinsya han Benguet.


text:
Bayog
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Bayog usa nga bungto ha lalawigan han Zamboanga del Sur ha Pilipinas. Sumala han census han tuig 2000, ini may populasyon nga 26,248 ka tawo ha 5,060 nga panimalay. An alkalde yana han Bayog amo hi Mary Ann Lucero-Cartalla.
Mga Baranggay[igliwat | edit source]
An Bayog ginbahin ngadto hin karuhaan kag walo (28) nga mga baranggay.
Mga Sumpay ha Gawas[igliwat | edit source]
- Opisyal nga Websayt han Bungto han Bayog
- Philippine Standard Geographic Code
- 2000 Philippine Census Information


text:
REZULTATELE CAUTARII:
Ano hi no you ni
Ano hi no you ni online, film Ano hi no you ni online subtitrat, film Ano hi no you ni subtitrat in romana, filmul Ano hi no you ni online, descarca Ano hi no you ni, vizioneaza Ano hi no you ni, subtitrare Ano hi no you ni, Ano hi no you ni calitate hd, filme online, seriale online, vezi Ano hi no you ni, Ano hi no you ni HD, download Ano hi no you ni, Ano hi no you ni torrent, descarca Ano hi no you ni, vezi online Ano hi no you ni, Ano hi no you ni subtitrat, Ano hi no you ni youtube, Ano hi no you ni gratis, Ano hi no you ni film, Ano hi no you ni full, Ano hi no you ni film online, Ano hi no you ni 2013, Ano hi no you ni 2012, Ano hi no you ni online subtitrat, Traducere Ano hi no you ni, Ano hi no you ni mp3, Ano hi no you ni peteava, ver Ano hi no you ni online, Ano hi no you ni peliculas online, Ano hi no you ni subtituladas, descargar Ano hi no you ni, descargar peliculas, Ano hi no you ni blu ray, pelicula Ano hi no you ni, series online, series Ano hi no you ni, Ano hi no you ni temporada, vezi online Ano hi no you ni, Ano hi no you ni - trailer, Ano hi no you ni voyo.ro, Ano hi no you ni videoclip, Ano hi no you ni dvdrip, Ano hi no you ni xvid, Ano hi no you ni torrent, Ano hi no you ni torent, Ano hi no you ni 2013, Ano hi no you ni integral, Ano hi no you ni
Filme HD Seriale HD Online subtitrate in limba romana 2014
Filme online HD gratis
Aici puteti viziona toate filme noi aparute in format HD subtitrate in limba romana. Va dorim vizionare placuta.
Seriale online HD gratis
Aici puteti vedea toate serialele pe care nu le-ati putut viziona in decursul zilei. Va dorim vizonare placuta.
Desene animate online
Pentru cei mici am pregatit cele mai noi desene HD
Vizionare placuta!


text:
Yoyoy Villame
Hi Roman Tesorio Villame, nga kilalado nga ngaran nga Yoyoy Villame, (natawo han Nobyembre 18, 1932 ngan namatay han Mayo 18, 2007) usa nga Bol-anon nga magkaranta. Kilalado hiya tungod hin mga pataraw-an nga mga kanta. Damo han iya mga kanta, an mga laray o lirika la an kinumposo nga nagamit hin mga sikat nga mga tunog, pero mayda gihapon niya mga orihinal nga komposisyon. Nagkanta na hiya ha Sinugboanon, Iningles ngan Tinag-alog.
Diskograpiya[igliwat | edit source]
Diri ini nga lista kumpleto
Mga Kanta[igliwat | edit source]
- Magellan
- Dagohoy
- Philippine Geography
- Sion, 'Tion
- Mag-Exercise Tayo
- Butse Kik
- Nasaan Ka Darling?
- Tarzan at Barok
- Sabi Barok Lab Ko Dabyana
- Bungalo
- Nasalisihan
- Hayop na Kombo
- Da Da Da (Tsimis)
- Granada
- Huwag Yan (ha Sinugboanon: Ayaw Na)
- Unang Panunuod Ng Sine
- Diklamasyon
- The Bible
- Gusot Na Rin
- Mr. Robotbot-bot
- My Country, Philippines
- The Teacher and the Pupils
- Kaming Mga Waiter
- Exercise Boogie
- Trapik
- ABC Song
- Happy Birthday Song
- Wise (Lies)
- Laban, Bawi (Tagalog ngan Sinugboanon nga mga bersyon)
- Tigas (ha Sinugboanon Gahi)
- Naloloka
- Umuwi Ka Sa Iyong Hasban
- Luoy
- Kudeta ni Bonifacio
Mga Album[igliwat | edit source]
- Threat Bomb
- Y.O.Y.O.Y.
- Magellan Philippine Geography
- Butse Kik Mag-exercise Tayo
- Kudeta Ni Bonifacio
- Kaming Mga Bol-anon
- MacArthur Ug Si Dagohoy


text:
Alexander Vasilyevich Alexandrov
Hi Alexander Vasilyevich Alexandrov (ha Ruso: AлekcaHдp BacилbeBич AлekcaHдpoB, Aleksandr Vasilevich Aleksandrov) (Abril 13 [D.E. Abril 1] 1883 — Hulyo 8, 1946) usa nga Ruso nga Sovietiko nga kompositor, an nagtukod han Red Army nga Choir, ngan amo an nagsurat han musika para han nasodnon nga awit han Unyon Sovyetika. Han 2001, ini nga iya musika nagin nasodnon nga awit han Rusya (nga may bag-o nga mga laray).
Biyograpiya[igliwat | edit source]
Natawo hiya dida han Abril 13 ha Plakhino, usa nga barrio ha timugan o salatan-sidlangan tikang ha Moscow. Han bata pa hiya, tungod han kaupay han iya pagkanta, kinmadto hiya ha San Petersburgo agod magin chorister dida han Katedral Kazan. Usa hiya na istudyante ni Medtner, ngan nag-aram hiya hin pagkomposo dida ha San Petersburgo ngan ha Moscow, nga diin hiya nagin propesor hin musika dida han 1918.
Gintukod ni Alexandrov an Red Army nga Choir, nga hiya an direktor hini hin damo nga mga tuig. Dida han panahon nga direktor hiya nga nagkaada hiya hin pabor kan Josef Stalin, an namuno han nasod dida han kataposan nga duha nga dekada han kinabuhi ni Alexandrov. Nagpartisipar hin malinamposon an iya choir dida han Universal nga Exposisyon han 1937 ha Paris. Dida han 1942, ginkomisyon hiya ngan an manunurat hin kanta nga hi Sergey Mikhalkov nga magsurat hin bag-o nga Sovyetika nga nasodnon nga awit. An iya komposisyon ginhimo nga opisyal nga nasodnon nga awit dida han Enero 1, 1944. Sikat hin duro ini ngan gin-gamit ini han Unyon Sovyetika hangtod han pagkawara han Unyon Sovyetika dida han 1991. An iya musika amo an nagin Nasodnon nga Awit han Rusya dida han 2001, ngan hi Mikhalkov amo liwat an nagsurat han bag-o nga mga laray.
Nagkomposo liwat hiya han sikat nga Svyaschennaya Voyna nga kanta.
Namatay hi Alexandrov dida han Hulyo 8, 1946, samtang didto hiya ha Berlin.
Kitaa gihapon[igliwat | edit source]
- Lefty, in 1964 nga anime nga salida nga diin an musika ni Alexandrov gin-gamit.
- The Hunt for Red October (1990), nga diin an nasodnon nga awit ni Alexandrov ginkanta han crew han submarino ni Sean Connery, nga pinamunoan han Danish nga aktor nga hi Sven-Ole Thorsen.


text:
Melaka
An Melaka (nga agsob liwat ginsusurat nga Malacca ha Iningles ngan Malaca ha Kinatsila; nga gin-agnayan nga An Estado ha Kaagi o Negeri Bersejarah han mga lokal) amo an ikatulo nga giguti-ayi nga estado han Malaysia, sunod han Perlis ngan Penang. Nahamutang ini ha salatan nga rehiyon han Peninsula han Malaya, ha Mga Estrecho han Malacca. Ginsasapitan ini han Negeri Sembilan ha amihanan ngan han estado han Johor ha salatan. An kapital han estado amo an Bandar Melaka. An sentro ha kaagi hinin nga syudad ginlista nga usa nga prominente nga Patrimonio de la Humanidad o World Heritage Site han UNESCO tikang han Hulyo 7, 2008.
Bisan mgan kon an Melaka amo an usa han mga gimaiha-i nga mga sultanato nga Malay, waray na Sultan an negeri yana. Lugod, an mangulo han estado amo an Yang di-Pertua Negeri o Gobernador.


text:
MANILA, July 3 – Iginpahayag ni Presidential Spokesman Edwin Lacierda han Mierkoles nga an mga proyekto ha ilarum han Disbursement Acceleration Program (DAP) in naghatag hin benepisyo ha mga Filipinos ngan nakapadukwag han ekonomiya.
Pananglitan daw an Nationwide Operational Assessment of Hazards (NOAH), an Doppler radar system ngan school buildings projects.
An nasabi nga programa nga iginlansar han Department of Science and Technology (DOST), project NOAH in baton han pag likay han kalamidad ngan pag mitigar han kanan nasud warning agencies aber makahatag hin temprano isip six-hour lead-time warning ha mga nanenelikado nga mga komunidad hin duro nga baha.
Ha pamakiana han taga mantalaan kun nagbabasol ba an palasyo nga iginpatuman an DAP, bumaton hi Lacierda : “Na-unan-o an pagbasol hin desisyon nga nakabulig hin mil de mil ka tawo, nga aton igkasi-Pilipino? Na-unan-o an pagbasol ha pagbutang hin Doppler radar warning system? Na-unan-o an pagbasol ha pagtukod hin mga eskoylahan? Mga mahinungdanon ini nga proyekto nga nagbenepisyo an katawhan.”
Igin deklarar han Korte Suprema han Martes an ka unconstitutional hin pira nga probisyones han DAP.
Igin atrebwer ni Lacierda an paghitaas han kanan nasud gross domestic product (GDP) han DAP nga iginpahayag han National Economic and Development Authority (NEDA) Secretary Arsenio Balisacan.
Dire daw , segun kan Lacierda ground para impeachment kan Presidente Aquino an kanan Korte Suprema pahayag nga unconstitutional an DAP.
Komo pira man daw la nga probisyon an unconstitutional, ha kabug-uasan dire gud unconstitutional an DAP.
“Ha mga naglabay nga administrasyon, posible may mga ginbuhat nga unconstitutional,” segun ha iya.
Ginsabi ni Lacierda nga mismo an Reproductive Health (RH) Law in may-ada walo nga probisyones nga unconstitutional.
“Damo nga gawi an gindeklarar nga unconstitutional han nakalabay, dire la hini nga administration, (ugaring) waray ini paka-abot han lebel han impeachability,” segun ha iya. ( Leslie D. Venzon/PNA/Trans: NBQ/ PIA 8-Samar)
http://news.pia.gov.ph/index.php?article=1751404300113


text:
Setúbal (distrito)
An Distrito han Setúbal (Pinortuges nga pagluwas: [sɨˈtubaɫ] o [sɨˈtubɐɫ]) nahamutang ha habagatan o salatan-katundan han Portugal, an Ulohan han Distrito amo an syudad han Setúbal.
Ginsasapitan ini han mga distrito han Lisbon ngan Santarém ha amihanan, han distrito han Évora ha sinirangan, han distrito han Beja ha salatan ngan han Kalawdan Atlantiko ha katundan. Mayda ini kahaluag nga 5064 ka km², ngan hin katawhan nga 789,459 nga mga nangungukoy.
Nahimo ini hin napulo kag tulo (13) nga mga munisipyo, nga ginbahin-bahin ngadto hin duha nga mga ubos-nga-rehiyon:
Península de Setúbal:
Sub Region Alentejo Litoral:


text:
Las Navas, Northern Samar
An Las Navas usa nga ika-upat nga klase nga bungto sa probinsya san Northern Samar sa Sinirangan nga Kabisay-an nga rehiyon sa Kabisay-an sa Pilipinas. Sumala san 2000 nga census, mayda ini populasyon nga 29,346 ka tawo sa 5,641 nga panimalay.
Sulod
Mga Baranggay[igliwat | edit source]
An Las Navas mayda kalim-an kag tulo (53) nga baranggay.
Kaagi ngan Kasaysayan[igliwat | edit source]
Dida san panahon san mga Espanyol, usa san mga bungto nga ginkilala nga bungto amo an Las Navas, nga tinatawag san una nga "Bungto" la. dida san pagkilala sini nga bungto, usa nga Simbahan Paroko ginhimo ngan usa nga padi amo an namuno san bungto. An bungto nahamutang sa iraya nga bahin san isla san Samar sa mga pangpang san Salog Catubig. An katunaan san bungto mga patag sa butnga san mga bukid-bukid nga yana kinikilala nga Siong san Catubig. Haluag an salog nga mga gagmay nga mga sakaya makalayag ngadto san gintikangan san salog.
Dida san urhe nga bahin san ika-18 nga siglo, usa nga katig-uban sin mga Moro nga Pirata naglayag ngadto sini nga salog ngan inmabot san bungto. Tungod kay nahadlok an mga nangungukoy san bungto, ira ginbaya-an an bungto sin maiha nga panahon. Katapos sin pira ka mga bulan, binmalik an mga tawo san lugar ngan pinanguha an mga nahabilin san mga pinansunog. Ginpanukod nira an ira mga balay ngan gin-otro nga gintukod an bungto ngan lingkoranan san Gobyerno. Katapos san pagreestableser san bungto ngan nahibalik in stabilidad, an mga namuno naghunahuna nga balhinon an ngaran nga "Bungto". An ngatanan nga katawhan nagpili nga an ngaran balyoan ngadto san "Binongtu-an" nga buot sidngon, an lugar nga ginhimo nga bungto ngan ginbayaan anay tungod han mga Moro nga pirata nga nanulong han komunidad.
Pagpili san Ngaran[igliwat | edit source]
Dida o ugsa san panahon nga nahibalik an bungto nga barrio, usa nga Espanyol nga Koronel san mga armado nga fuerza Espanyol nga an ngaran De Las Navas nagsudoy san Amihanan nga bahin san Samar. Nagsakay siya sin sakayan tingadto sa iraya san Salog Catubig ngan inmabot sa "Binongtu-an". Ginpauswag siya san mga tawo komo usa nga harangdon nga Opisyal Espanyol san mga Armado nga Fuerza.
Dida san pagbisita niya san lugar, ginsidgnan niya an mga katawhan nga balyoan an ngaran nga Binongtu-an ngadto san Las Navas (sa iya ngaran) ngan magpabilin ini komo paghinumdom san pag-abot san Espanyol nga Army. Kinmarawat an mga tawo sini nga bag-o nga ngaran ngan an lugar ginbalhin an ngaran tikang sa Binongtu-an ngadto sa Las Navas, komo opisyal nga ngaran.
Heyograpiya[igliwat | edit source]
Nahimutang an bungto sa amihanan nga bahin san isla san Samar. Ginsasapitan ini sa amihanan san Catubig, Northern Samar sa sidlangan san Jipapad, Eastern Samar sa kalondan san bungto san Silvino Lobos, Northern Samar ngan sa salatan san Bungto san San Jose de Buan.
Katunaan[igliwat | edit source]
An tuna sini nga lugar kasagaran silt ngan clay loam nga mayda maupay nga textura ngan hitaas nga pagpabilin sin tubig. Ini nga klase sin tuna maupya tamnan sin humay pero nakinahanglan sin water drainage para sin taramnan sa iraya.
Kahaluag[igliwat | edit source]
An bungto mayda bug-os nga kahaluag hin katunaan nga 21, 060 ka hektarya. An dako nga bahin sini nga tuna ginagamit para sin agrikultura o pag-uma samtang an nahabilin kagurangan nga reserbasyon.
Katubigan[igliwat | edit source]
Iton mga katubigan sugad hiton mga salog, mga sapa, mga luok mabibilngan kon magbabaktas dinhe nga lugar. Ginsusubayan ini san Salog Catubig. An Salog Catubig amo an pinaka-importante nga salog ngan tinatawag ini sa Iningles nga "Main River" kon igkumpara san Salog Hinaga ngan Salog Hagbay.
Demograpiya[igliwat | edit source]
Sumala san 2000 nga census, mayda ini populasyon nga 29,346 ka tawo sa 5,641 nga panimalay. Mayda liwat lain nga pag-ihap nga naghahatag san populasyon nga 22,019 ngan an panimalay 4,286.
Bisan kon Iningles ngan Tinag-alog an opisyal nga ginagamit nga yinaknan, Winaray an lumad nga yinaknan san katawhan san Las Navas.
Industriya[igliwat | edit source]
Iton bungto usa nga lugar sin agrikultura o pag-uma ngan an pagtanum sin humay usa nga dako nga buruhaton. Pero tikang san bug-os nga kahaluag sin katuaan san bungto, mga 4,733 ka hektarya gintamnan sin humay ngan 3,275.2 ka hektarya gintamnan sin lubi. An mga nahabilin nga mga katunaan gintamnan sin abaca nga mayda kahaluag sin 1,332.5 ka hektarya, iton mga root crop gintanom sa 540 ka hektarya. Iton pagbuhî sin kahayopan ngan mga manok usa nga dako nga buruhaton san ekonomiya san mga gudti nga mga mag-uuma.
Iba nga mga importante nga mga kaangayan sugad siton produkto tikang sin kahoy, tikog, ngan rattan damo gihapon, ngan ini naghahatag sin maupay nga prospekto para sin pagpadukwag san agrikultura ngan sumurunod nga pag-industrialisar pinaagi san gamay ngan medium scale nga mga industriya.
Mga Serbisyo[igliwat | edit source]
Sosyal nga Serbisyo[igliwat | edit source]
An bungto ginsisirbisyoan san distrito nga hospita sa Catubig, pero mayda an Las Navas kalugaringon nga Rural Health Center didto san poblacion ngan mga barangay health station para san mga serbisyo san pag-ataman san lawas. Mayda usa nga botika o farmacia, an Girlie Drugstore nga nahamutang didto sa La Purisma nga kalsada sa poblacion.
An bungto mayda usa nga rural health physician, usa nga rural health nurse, usa nga sanitary inspector ngan upat nga rural health midwife, ngan mga boluntaryo para sin mga serbisyo san pag-ataman san kalawasan nga tinatawag nga mga Barangay Health Worker san SHWS. Pinaagi sini nga organisasyon san gobyerno nga an mga serbisyo san pagplano san pamilya ngan pag-ataman san kalawasan upod iton pag-immunisar ginbubuhat ngan gin-iimplementa.
Edukasyon[igliwat | edit source]
An lugar mayda usa nga elementarya nga iskwilahan nga distrito nga naghahatag sin edukasyon san tanan nga level san elementarya sa pira nga bahin san distrito ngan mga 39 nga diri-ngatanan nga level san elementarya nga iskwilahan nga mga barangay primary school.
Dinhe san bungto mayda kumpleto nga pag-aram san sekondarya nga diin mga kurso sin Agro–Industrial nga teknolohiya ngan mga basic academic nga mga requirement. Para san pag-iskwila san kolehiyo, iton mga tawo nangangadto sa Catubig, sa University of Eastern Philippines (UEP) ngan iba pa nga mga lugar.
Panakayan[igliwat | edit source]
Makakadtoan an bungto pinaagi sin paglayag san Salog Catubig pinaagi sin mga sakayan nga mayda makina ngan mga baluto. Iton mga pump boat o mga de-makina nga mga sakayan nabiyahe tikang sa Las Navas ngadto sa Catubig ngan an pasahe P 20.00 sa tagsa tawo. Nalugsong iton mga sakayan sa luok sa Catubig ngan sa luok san Las Navas. Nabiyahe iton siyahan nga pump boat tikang sa Las Navas sa 5:00 san kaagahon ngan iton pag-abot sini sa Catubig, didas siton mga 5:30 san aga.
Iton mga de-makina nga sakayan ngan mga baloto amo iton mga ginagamit siton pagbiyahe ngadto ngan tipabalik san mga dirudilain nga mga baranggay samtang iton pagbaktas amo iton paagi siton pagbiyahe tikang san mga baranggay ngadto san poblacion ngan balik.
Mga Garamiton sin Komunikasyon[igliwat | edit source]
An main nga sumpay sin komunikasyon tikang sa Las Navas ngadto san iba nga mga lugar amo an post office nga nagsisirbe san bungto ngan an Telecom nga Opisina. An post office nahamutang sa La Purisima nga Dalan sa poblacion tikang sa H. Jolejole nga Distrito ngan an Telecom nga Opisina nahimutang gihapon didto san munisipyo.
Para sin mga long distance call o pagtawag sa kahigrayoan o mga pagtawag sa telepono para sa gawas san probinsya, an mga taga-Las Navas nagamit san mga komunikasyon nga mga facility sa Catarman an kapital san probinsya.
Paggamit sin Tubig[igliwat | edit source]
Mayda sistema nga water works (Level II) nga nasirbe siton poblacion san Las Navas. Didto sa mga baranggay san Las Navas sa gawas san poblacion, iton mga panimalay nakuha siton ira mga garamiton nga tubig tikang san mga bubon, mga burabod, mga sinalod tikang san uran, ngan tikang san salog.
Turismo[igliwat | edit source]
Dida san pinaka-iraya nga bahin san bungto nahimutang an mga busay nga tinatawag Pinipisakan. An mga Busay sa Pinipisakan nahimutang mga 15 ka kilometro tikang san bungto san Las Navas ngan mahihingangadtoan ini pinaagi sin mga sakayan.


text:
Alaska
An Alaska (i /əˈlæskə/) amo an gidako-i nga estado han Estados Unidos ha kahaluag. An Juneau amo an kapital nga siyudad ha nasabi nga Estado. Nahamutang an Alaska ha kanawayan nga kadaplinan han kontinente han Amihanan nga Amerika, ngan sapit an Canada ha sidlangan, an Kalawdan Artico ha amihanan, ngan an Kalawdan Pacifico ha katundan ngan salatan, ngan ah Rusya unhan pa ha katundan tabok han Estrecho han Bering. Mga katunga han mga 710,231 ka molupyo han Alaska (sumala han 2010 nga Census han Estados Unidos) naukoy ha sakob han metropolitano nga kahaluag han Anchorage. An Alaska amo an gigutiayi hin padot-hin-katawhan o densidad hin populasyon han Estados Unidos.[1]
Ginpalit an Alaska tikang han Imperyo nga Ruso han Marso 30, 1867, hin bayad nga $7.2 ka ribo o milyon ($113 ka ribo o milyon ha yana nga mga dolar) ha mga tagduha ka sentimo ha tagsa akre ($4.74/km²). An tuna nag-agi hin pipira nga mga pagbalhin ha pagdumara ugsa ini magini usa nga organisado (o gin-incorporar) nga teritoryo dida han Mayo 11, 1912. An Alaska amo an nagin ika-49 nga estado han Estados Unidos dida han Enero 3, 1959.
An ngaran nga "Alaska" (Aляcka) daan na gin-gamit han panahon han pagkolonisar han Rusya, nga diin gin-gamit anay ini para la han rawis o katarman o peninsula. Ginkuha ini tikang han Aleut nga pulong nga alaxsxaq, nga nangangahulogan "the mainland" (an dako nga tuna) o kun ha mas literal, "an butang nga diin an buhat han dagat ginkakadto".[2] Tinatawag gihapon ini nga Alyeska, an "dako nga tuna", usa nga Aleut nga pulong nga tikang han amo gihapon nga ugat.
Mga kasarigan[igliwat | edit source]
- ↑ Census Bureau. Factfinder.census.gov. Ginkità dida han 2010-06-02.
- ↑ Ransom, J. Ellis. 1940. Derivation of the Word "Alaska"'. American Anthropologist n.s., 42: pp. 550–551


text:
Jan III Sobieski
Hi Jan III Sobieski, (kaluwas ha Polako, Yan Sobyeski) o Juan III Sobieski (Agosto 17 1629 - Hunyo 17 1696) usa han mga kilalado nga monarka han Polako Lituaniano nga Mankomunidad, tikang han 1674 tubtob han iya kamatay, hiya an Hadi han Polonya ngan Gran Duke han Lituanya. An 22-ka-tuig nga paghadi ni Sobieski kilalado hin panahon han pagstabilisar han Mankomunidad, nga kinahanglanon katapos han samok han Bahâ ngan han Rebelyon ni Chmielnicki. Popular hiya han iya mga tawo, usa liwat hiya nga baltok nga kumander militar, kilalado tungod han iya pagdaog han mga Turko dida han 1683 nga Pag-awayan han Vienna didto han mga ganghaan han Vienna. Tungod han iya mga pagdaog han Imperyo Ottoman, gintawag hiya han mga Turko nga "Leon han Lehistan."
Ha Kinatsila, it iya ngaran Juan III Sobieski ngan ha Iningles John III Sobieski.
Mga titulo hin paghadi[igliwat | edit source]
- Opisyal nga titulo (ha Linatin): Joannes III, Dei Gratia rex Poloniae, magnus dux Lithuaniae, Russie, Prussiae, Masoviae, Samogitiae, Livoniae, Smolenscie, Kijoviae, Volhyniae, Podlachiae, Severiae, Czernichoviaeque, etc.
- Winaray nga kahubad: Juan III, ha grasya han Dios Hadi han Polonya, Gran Duke han Lituanya, Ruthenia, Prussia, Masovia, Samogitia, Livonia, Smolensk, Kiev, Volhynia, Podlasie, Severia ngan Czernichow, ngbp.


text:
1978
An 1978 sarong taon sa Gregoryanong kalendaryo.
Mga laóg
Enero[liwatón | liwaton an gikanan]
Pebrero[liwatón | liwaton an gikanan]
Marso[liwatón | liwaton an gikanan]
Abril[liwatón | liwaton an gikanan]
Mayo[liwatón | liwaton an gikanan]
Hunyo[liwatón | liwaton an gikanan]
Hulyo[liwatón | liwaton an gikanan]
Agosto[liwatón | liwaton an gikanan]
Septyembre[liwatón | liwaton an gikanan]
Oktobre[liwatón | liwaton an gikanan]
Nobyembre[liwatón | liwaton an gikanan]
Desyembre[liwatón | liwaton an gikanan]
- Namundag kan bulan na ini, petsa 17 si Manny Pacquiao, an Filipinong boksingero.


text:
Rafael Diaz-Balart
Hi Rafael Lincoln Diaz-Balart y Gutiérrez (1926-2005) usa nga Cubao nga poliko, ngan nagsirbe hiya nga Namuno han Kadam-an han Cubano nga Kamara hin Representante.
Han 1955, naghatag hiya hin yakan ha atubangan han Cubano nga Kamara han Representante in pagriwa han amnestiya nga ginhatag han iya kasanhe nga bayaw nga hi Fidel Castro, tungod han iya kahibulig dida han 1953 nga atake han Cuartel Moncada. Na-elihir hi Rafael Diaz-Balart nga Senador dida han 1958, pero waray hiya makapuwesto tungod han pagkada ha poder ni Fidel Castro han Enero 1 1959.
Nagtukod hiya han La Rosa Blanca (An Busag nga Rosa), an syahan nga kontra-Castro nga organisasyon, han Enero han 1959. Hiya an amay han mga Kongresista han Estados Unidos nga hira Lincoln Diaz-Balart ngan Mario Diaz-Balart ngan amo an bugto ni Mirta Diaz-Balart, an syahan nga asawa ni Fidel Castro.
Namatay hiya han Mayo 6 2005 han iya balay ha Key Biscayne, Florida katapos hin pagkasakit hin leukemia. An Law Library ha Florida International University ginngaranan ha iya dungog.


text:
2012 DA14
2012 DA14 in usa nga harani-ha-Kalibutan nga asteroid nga ginbabanabanahan nga may-ada 50 metro nga diametro (160 piye) ngan ginbabanabana nga masa nga 190,000 tonnelada metriko. Han iya 2013 nga harani nga pag-agi, an asteroid in linmabay ha 27,700 km (17,200 mi) tikang ha bawbaw han Kalibutan. Ini an naitala nga pinakaharani nga paghapit para han nakilala nga butang nga sugad kadako. May-ada liwat usa nga waray pakahisumpay nga meteor nga panhitabo nga nahitabo 15 oras nga mas maaga han paglabay hini nga asteroid nga may-ada lain nga orbit.


text:
KAPITULO 18
An Bawtismo Ngan an Imo Relasyon ha Dios
Paonan-o ginbabawtismohan an usa nga tawo basi magin Kristiano?
Ano nga mga pitad an kinahanglan buhaton mo basi magin kwalipikado ha bawtismo?
Paonan-o an usa ka tawo nagdidedikar ngadto ha Dios?
Ano an espesyal nga hinungdan ha pagpabawtismo?
“KITAA, iini na an tubig, ano pa an nakakaulang pagbaptis ha akon?” Ito an iginpakiana han Etiopiahanon nga opisyal ha palasyo han siyahan nga siglo. Pinamatud-an na ha iya han Kristiano nga hi Felipe, nga hi Jesus an iginsaad nga Mesias. Tungod kay nabantad an iya kasingkasing han iya hinbaroan tikang ha Kasuratan, ginios an Etiopiahanon nga lalaki uyon ha iya hinbaroan. Ipinakita niya nga karuyag niya mabawtismohan!—Buhat 8:26-36.
2 Kon imo gin-adman hin maopay an nauna nga mga kapitulo hini nga libro upod han usa han mga Saksi ni Jehova, bangin andam ka na magpakiana, ‘Ano an nakakaulang ha akon ha pagpabawtismo?’ Yana hinbaroan mo na an mahitungod han saad han Biblia nga kinabuhi nga waray kataposan ha Paraiso. (Lukas 23:43; Pahayag 21:3, 4) Hinbaroan mo na liwat an mahitungod han totoo nga kahimtang han mga patay ngan an paglaom ha pagkabanhaw. (Eklesiastes 9:5; Juan 5:28, 29) Bangin nakikig-upod ka na ha mga Saksi ni Jehova ha ira mga katirok han kongregasyon ngan nakikita mo mismo kon paonan-o nira ginbubuhat an totoo nga relihiyon. (Juan 13:35) Labaw ha ngatanan, bangin gintikangan mo na an pagpatubo hin personal nga relasyon kan Jehova nga Dios.
3 Paonan-o mo maipapakita nga karuyag mo mag-alagad ha Dios? Hi Jesus nagsiring ha iya mga sumurunod: “Lakat kamo, ngan manhimo kamo hin mga tinon-an ha ngatanan nga mga nasud ngan pamaptisan hira.” (Mateo 28:19) Hi Jesus mismo nagpakita hin susbaranan pinaagi han pagpabawtismo ha tubig. Waray hiya wisiki hin tubig, ngan waray hiya buboi hin gutiay la nga tubig ha iya ulo. (Mateo 3:16) An pulong nga “pagbawtismo” nagtikang ha Griego nga pulong nga nangangahulogan hin “pagpailarom.” Salit an Kristiano nga bawtismo nangangahulogan hin bug-os nga pag-unlod, o pagpailarom ha tubig.
4 An bawtismo ha tubig usa nga kinahanglanon para ha ngatanan nga naruruyag magkaada relasyon kan Jehova nga Dios. An pagpabawtismo nagpapakita ha publiko nga hingyap mo nga mag-alagad ha Dios. Ipinapakita hito nga nalilipay ka ha pagbuhat han kaburut-on ni Jehova. (Salmo 40:7, 8) Kondi, basi magin kwalipikado ha bawtismo, kinahanglan buhaton mo an pipira nga partikular nga mga pitad.
GINKIKINAHANGLAN AN KAHIBARO NGAN PAGTOO
5 Gintikangan mo na an siyahan nga pitad. Paonan-o? Pinaagi han pagkuha hin kahibaro mahitungod kan Jehova nga Dios ngan kan Jesu-Kristo, bangin pinaagi han sistematiko nga pag-aram ha Biblia. (Juan 17:3) Kondi damu pa an kinahanglan mo hibaroan. Karuyag han mga Kristiano nga ‘mapuno hira han husto nga kahibaro ha kaburut-on han Dios.’ (Kolosas 1:9, NW) May kalabotan hini, makakabulig gud ha imo an pagtambong ha mga katirok han kongregasyon han mga Saksi ni Jehova. Importante an pagtambong ha sugad nga mga katirok. (Hebreo 10:24, 25) Pinaagi han regular nga pagtambong ha mga katirok mabubuligan ka nga mag-uswag an imo kahibaro mahitungod ha Dios.
6 Syempre, diri kinahanglan nga hibaroan mo an ngatanan dida ha Biblia basi magin kwalipikado ha bawtismo. An Etiopiahanon nga opisyal ha palasyo may-ada gutiay nga kahibaro, kondi nagkinahanglan hiya hin bulig basi masabtan an pipira nga bahin han Kasuratan. (Buhat 8:30, 31) Ha sugad man nga paagi, damu pa an kinahanglan mo mahibaroan. Ha pagkamatuod, diri ka gud maundang ha pagkuha hin kahibaro mahitungod ha Dios. (Eklesiastes 3:11) Kondi, antes ka mabawtismohan, kinahanglan hibaroan ngan karawaton mo bisan la an basihan nga mga katutdoan han Biblia. (Hebreo 5:12) Nahiuupod ha sugad nga mga katutdoan an kamatuoran mahitungod han kahimtang han mga patay ngan an pagkaimportante han ngaran han Dios ngan han iya Ginhadian.
7 Kondi, an kahibaro la diri pa igo, kay “kon waray pagtoo diri gud mahihimo nga makalipay ha [Dios].” (Hebreo 11:6) An Biblia nagsusumat ha aton nga han an pipira nga mga tawo ha kadaan nga syudad han Korinto nakabati ha mensahe han mga Kristiano, hira “nanoo ngan pinanbaptisan.” (Buhat 18:8) Ha sugad man nga paagi, an pag-aram ha Biblia sadang magparig-on han imo pagtoo nga ito an giniyahan nga Pulong han Dios. Sadang ito makabulig ha imo nga tumoo ha mga saad han Dios ngan ha nakakaluwas nga gahum han halad ni Jesus.—Josue 23:14; Buhat 4:12; 2 Timoteo 3:16, 17.
PAGSUMAT HA IBA HAN KAMATUORAN HAN BIBLIA
8 Samtang nagtutubo ha imo kasingkasing an pagtoo, makukurian ka nga diri isumat ha iba an imo hinbabaroan. (Jeremias 20:9) Mapapagios ka gud nga isumat ha iba an mahitungod ha Dios ngan han iya mga katuyoan.—2 Korinto 4:13.
9 Mahimo ka magtikang ha pagsumat ha iba han kamatuoran han Biblia pinaagi han mataktika nga pag-istorya mahitungod hito ha imo mga paryente, kasangkayan, mga amyaw, ngan mga katrabaho. Pag-abot han panahon, maruruyag ka na makigbahin ha organisado nga pagsangyaw han mga Saksi ni Jehova. Hito nga punto, ayaw pag-alang ha pakiistorya mahitungod hini ha Saksi nga nagtututdo ha imo han Biblia. Kon nakikita nga kwalipikado ka na ha ministeryo ha publiko, duha nga tigurang ha kongregasyon an makikiistorya ha imo ngan ha imo magturutdo.
10 Mabulig ini ha imo nga mas makilala an pipira nga Kristiano nga mga tigurang, nga nagmamangno ha panon han Dios. (Buhat 20:28; 1 Pedro 5:2, 3) Kon makita hini nga mga tigurang nga imo nasasabtan ngan tinotoohan an basihan nga mga katutdoan han Biblia, nagkikinabuhi ka na uyon ha mga prinsipyo han Dios, ngan karuyag mo gud nga magin usa han mga Saksi ni Jehova, ira ipapahibaro ha imo nga kwalipikado ka na makigbahin ha ministeryo ha publiko sugad nga diri-bawtismado nga magwarali han maopay nga sumat.
11 Ha luyo nga bahin, bangin kinahanglan nga maghimo ka hin pipira nga mga pagbag-o ha imo estilo han pagkinabuhi ngan mga batasan basi magin kwalipikado ka ha ministeryo ha publiko. Bangin upod na hini an pag-undang ha pipira nga mga buhat nga igintatago mo ha iba. Salit, antes ka magpakiana mahitungod han pagin diri-bawtismado nga magwarali, kinahanglan inundang ka na ha pagbuhat han seryoso nga mga sala, sugad han seksuwal nga imoralidad, paghubog, ngan pag-abuso ha droga.—1 Korinto 6:9, 10; Galasia 5:19-21.
PAGBASOL NGAN KAKOMBIRTE
12 Kinahanglanon an iba pa nga mga pitad antes ka magin kwalipikado ha bawtismo. Hi apostol Pedro nagsiring: “Magbasol…ngan magbalik kamo, basi an iyo mga sala mapara.” (Buhat 3:19) An pagbasol amo an sinsero nga kasubo tungod han imo nabuhat. Angayan gud an pagbasol kon an usa ka tawo nagkinabuhi hadto ha imoral nga paagi, kondi kinahanglanon liwat ito bisan kon an usa nagkikinabuhi nga limpyo ha moral. Kay ano? Tungod kay magpakasasala an ngatanan nga tawo ngan nagkikinahanglan hin pagpasaylo han Dios. (Roma 3:23; 5:12) Antes mag-aram ha Biblia, diri ka maaram kon ano an kaburut-on han Dios. Salit posible ba nga magkinabuhi ka ha paagi nga bug-os nga nahiuuyon ha iya kaburut-on? Kinahanglanon kon sugad an pagbasol.
13 An pagbasol kinahanglan sundan han kakombirte, o ‘pagbalik.’ Kinahanglan buhaton mo an labaw pa kay ha pagbasol la. Kinahanglan isalikway mo an imo daan nga paagi han pagkinabuhi ngan magin determinado gud nga bubuhaton mo an husto tikang yana. An pagbasol ngan kakombirte mga pitad nga kinahanglan buhaton mo antes magpabawtismo.
PAGDEDIKAR HAN IMO KALUGARINGON
14 May-ada usa pa nga importante nga pitad nga kinahanglanon antes magpabawtismo. Kinahanglan idedikar mo an imo kalugaringon ngadto kan Jehova nga Dios.
15 Kon imo igindidedikar an imo kalugaringon ngadto kan Jehova nga Dios pinaagi han sinsero nga pag-ampo, nagsasaad ka nga ihahatag mo ha iya an imo esklusibo nga debosyon ha kadayonan. (Deuteronomio 6:15) Kondi, kay ano nga maruruyag an usa ka tawo nga buhaton ito? Bueno, pananglitan an usa nga lalaki nagtitikang mangolitawo ha usa nga babaye. Samtang mas nakikilala niya an babaye ngan nakikita niya nga may-ada hiya mag-opay nga mga kalidad, mas naruruyag hiya ha iya. Pag-abot han panahon, natural la nga iya hahangyoon hiya nga magpakasal ha iya. Totoo, an pagpakasal mangangahulogan hin pagkarawat hin dugang nga mga responsabilidad. Kondi an gugma magpapagios ha iya nga buhaton ito nga importante nga pitad.
16 Kon nakikilala mo hi Jehova ngan nahibabaro ka ha paghigugma ha iya, napapagios ka nga mag-alagad ha iya nga waray mga kondisyon o mga tubtoban ha pagsingba ha iya. An bisan hin-o nga naruruyag sumunod ha Anak han Dios, nga hi Jesu-Kristo, kinahanglan ‘magsalikway han iya kalugaringon.’ (Markos 8:34, NW) Iginsasalikway naton an aton kalugaringon pinaagi han pagsiguro nga an aton mga hingyap ngan mga tumong diri nakakapugong ha aton bug-os nga pagsugot ha Dios. Salit, antes ka mabawtismohan, an pagbuhat han kaburut-on ni Jehova nga Dios kinahanglan amo an magin siyahan nga katuyoan mo ha kinabuhi.—1 Pedro 4:2.
PAGLAMPOS HA KAHADLOK NGA MAPAKYAS
17 An iba nag-aalang ha pagdedikar ngadto kan Jehova tungod kay baga in nahahadlok hira ha pagbuhat han sugad kaseryoso nga pitad. Bangin nahahadlok hira ha pagin may baratunon ha Dios sugad nga dedikado nga Kristiano. Tungod kay nahahadlok nga bangin mapakyas nira ngan mapasubo hi Jehova, naghuhunahuna hira nga pinakamaopay an diri na la pagdedikar ngadto ha iya.
18 Samtang nahibabaro ka ha paghigugma kan Jehova, mapapagios ka ha pagdedikar ngadto ha iya ngan ha pagbuhat han imo pinakamaopay ha pagkinabuhi uyon hito. (Eklesiastes 5:4) Katapos han imo dedikasyon, sigurado nga maruruyag ka nga ‘gumawi nga takos ha Ginoo, nga nakakalipay ha iya.’ (Kolosas 1:10) Tungod han imo gugma ha Dios, diri ka maghuhunahuna nga makuri hinduro an pagbuhat han iya kaburut-on. Sigurado nga mauyon ka kan apostol Juan, nga nagsurat: “Amo ini an gugma han Dios, nga pagtumanon ta an iya mga sugo; ngan an iya mga sugo diri magbug-at.”—1 Juan 5:3.
19 Diri kinahanglan nga magin hingpit ka basi magdedikar ngadto ha Dios. Maaram hi Jehova han imo mga limitasyon ngan diri gud hiya naglalaom nga buhaton mo an labaw kay ha imo mahihimo. (Salmo 103:14) Karuyag niya nga maglampos ka ngan hiya masuporta ngan mabulig ha imo. (Isaias 41:10) Makakasiguro ka nga kon sumarig ka kan Jehova ha bug-os mo nga kasingkasing, hiya “magtututdo han imo mga agianan.”—Proberbios 3:5, 6.
PAGSIMBOLO HAN IMO DEDIKASYON PINAAGI HAN PAGPABAWTISMO
20 An pamalandong ha mga butang nga aton pa la ginhisgotan mabulig ha imo ha pagdedikar han imo kalugaringon ngadto kan Jehova pinaagi han pag-ampo. An ngatanan nga nahigugma gud ha Dios kinahanglan liwat nga maghimo hin ‘dayag nga pagpahayag para ha kaluwasan.’ (Roma 10:10, NW) Paonan-o mo bubuhaton ito?
21 Ipahibaro ha koordinetor han lawas han mga tigurang han iyo kongregasyon nga karuyag mo na magpabawtismo. Maghihikay hiya nga repasuhon ha imo han pipira nga tigurang an damu nga mga pakiana nga naghihisgot han basihan nga mga katutdoan han Biblia. Kon nagkakauruyon ini nga mga tigurang nga kwalipikado ka na, susumatan ka nira nga mahimo ka na magpabawtismo ha sunod nga higayon.* Ha sugad nga mga okasyon, kasagaran nga may-ada pahayag nga nagrirepaso han kahulogan han bawtismo. Katapos hito, ginhahangyo han mamumulong an ngatanan nga mga kandidato ha bawtismo nga batunon an duha nga simple nga pakiana sugad nga usa nga paagi han “dayag nga pagpahayag” han ira pagtoo.
22 An bawtismo mismo amo an nagpapakilala ha imo ha publiko nga ikaw usa nga tawo nga nagdedikar na ngadto ha Dios ngan usa na yana han mga Saksi ni Jehova. An mga kandidato ha bawtismo bug-os nga iginpapailarom ha tubig ha pagpakita ha publiko nga nagdedikar na hira ngadto kan Jehova.
AN KAHULOGAN HAN IMO BAWTISMO
23 Hi Jesus nagsiring nga an iya mga disipulo babawtismohan “ha ngaran han Amay, han Anak, ngan han espiritu santo.” (Mateo 28:19) Nangangahulogan ini nga kinikilala han kandidato ha bawtismo an awtoridad ni Jehova nga Dios ngan ni Jesu-Kristo. (Salmo 83:18; Mateo 28:18) Kinikilala liwat niya an gahum ngan buruhaton han baraan nga espiritu, o aktibo nga pwersa han Dios.—Galasia 5:22, 23; 2 Pedro 1:21.
24 Kondi, an bawtismo diri kay pagpailarom la ha tubig. Usa ito nga simbolo han importante hinduro nga butang. An pagpailarom ha tubig nagsisimbolo nga namatay ka na ha imo daan nga paagi han pagkinabuhi. Ngan an paghaw-asa tikang ha tubig nagpapasabot nga buhi ka na yana ha pagbuhat han kaburut-on han Dios. Hinumdumi liwat nga nagdedikar ka na ngadto kan Jehova nga Dios mismo, diri ha usa nga trabaho, ha usa nga katuyoan, ha iba nga mga tawo, o ha usa nga organisasyon. An imo dedikasyon ngan bawtismo amo an tinikangan han duok gud nga pakigsangkay ha Dios—usa nga duok hinduro nga relasyon ha iya.—Salmo 25:14.
25 An bawtismo diri naggagarantiya hin kaluwasan. Hi apostol Pablo nagsurat: ‘Talinguhaon niyo an pagbuhat para ha iyo kalugaringon nga kaluwasan nga may kahadlok ngan pangurog.’ (Filipos 2:12) Tinikangan pa la an bawtismo. An pakiana amo ini, Paonan-o ka makakapabilin ha gugma han Dios? Babatunon ini ha aton kataposan nga kapitulo.
KON ANO AN IGINTUTUTDO HAN BIBLIA
- An Kristiano nga bawtismo nagkikinahanglan hin bug-os nga pagpailarom ha tubig, diri kay pagwisik la.—Mateo 3:16.
- An mga pitad ngadto ha bawtismo nagtitikang ha pagkuha hin kahibaro ngan pagpakita hin pagtoo ngan sinusundan han pagbasol, kakombirte, ngan pagdedikar han usa ngadto ha Dios.—Juan 17:3; Buhat 3:19; 18:8.
- Ha pagdedikar ngadto kan Jehova, kinahanglan isalikway mo an imo kalugaringon, sugad la nga iginsalikway han mga tawo an ira kalugaringon basi sumunod kan Jesus.—Markos 8:34, NW.
- An bawtismo nagsisimbolo han kamatay han usa ha daan nga paagi han pagkinabuhi ngan pagin buhi ha pagbuhat han kaburut-on han Dios.—1 Pedro 4:2.
* An mga pagbawtismo regular nga bahin han tinuig nga mga asembleya ngan mga kombensyon nga gindudumara han mga Saksi ni Jehova.
Mga Pakiana
1. Kay ano nga naghangyo an Etiopiahanon nga opisyal ha palasyo nga bawtismohan hiya?
2. Kay ano nga sadang mo hunahunaon hin seryoso an mahitungod han bawtismo?
3. (a) Ano an iginsugo ni Jesus ha iya mga sumurunod? (b) Paonan-o ginbubuhat an bawtismo ha tubig?
4. Ano an iginpapasabot han bawtismo ha tubig?
5. (a) Ano an siyahan nga pitad basi magin kwalipikado ha bawtismo? (b) Kay ano nga importante an pagtambong ha Kristiano nga mga katirok han kongregasyon?
6. Mationan-o kadamu nga kahibaro ha Biblia an ginkikinahanglan basi magin kwalipikado ka ha bawtismo?
7. Ano an sadang magin epekto ha imo han pag-aram ha Biblia?
8. Ano an magpapagios ha imo nga isumat ha iba an imo hinbabaroan?
9, 10. (a) Hin-o an mahimo mo tikangan sumatan han kamatuoran han Biblia? (b) Ano an sadang mo buhaton kon karuyag mo makigbahin ha organisado nga pagsangyaw han mga Saksi ni Jehova?
11. Ano nga mga pagbag-o an bangin kinahanglan buhaton han iba antes hira magin kwalipikado ha ministeryo ha publiko?
12. Kay ano nga kinahanglanon an pagbasol?
13. Ano an kakombirte?
14. Ano nga importante nga pitad an kinahanglan mo buhaton antes magpabawtismo?
15, 16. Ano an kahulogan han pagdedikar han imo kalugaringon ngadto ha Dios, ngan ano an nagpapagios ha usa ka tawo nga buhaton ini?
17. Kay ano nga an iba bangin nag-aalang ha pagdedikar ngadto ha Dios?
18. Ano an magpapagios ha imo nga magdedikar ngadto kan Jehova?
19. Kay ano nga diri ka angay mahadlok ha pagdedikar ngadto ha Dios?
20. Kay ano nga an pagdedikar ngadto kan Jehova diri puydi magpabilin nga hilom la?
21, 22. Paonan-o mo mahihimo an “dayag nga pagpahayag” han imo pagtoo?
23. Ano an kahulogan han pagin nabawtismohan “ha ngaran han Amay, han Anak, ngan han espiritu santo”?
24, 25. (a) Ano an ginsisimbolohan han bawtismo? (b) Ano nga pakiana an kinahanglan batunon?


text:
Talaan han mga Igkasi-Prinsipe han Andorra
Ini an talaan han mga Igkasi-Prinsipe han Andorra
An Prinsipado han Andorra, ha Kabugkiran Pirineos ha Franses–Espanyol nga linea, gintukod han 1278 han Tratado han Ginsaro-an nga Suzeranya han Catalan nga Obispo han Urgell ngan han Occitan nga Konde han Foix, nga an mga sinmunod naka-heredir han Navarra han 1479 ngan han Franses nga monarkiya han 1589. Ini nga mga katungdanan hin Prinsipe ngan an duumvirato nagpadayon ha ilarom han mga ehekutibo nga nanguna han mga dirudilain nga mga monarkiya ha Fransya, ha gi-urhii nga panahon ha ilarom han mga Republika Fransesa. Amo nga bisan ha yana, an elehido nga nangungulo han estado ha Fransya amo gihapon an nagigin igkasi-Prinsipe han Andorra, samtang an usa pa nga igkasi-Prinsipe amo pa gihapon an Obispo han Urgell.
Mga Yanâ nga Naghahadi nga mga Igkasi-Prinsipe[igliwat | edit source]
-
Vives, Bishop of Urgell.jpg
Joan Enric Vives i Sicília
yanâ nga Obispo nga
Igkasi-Prinsipe han Andorra
(tikang han 12 Mayo 2003)
-
François Hollande
yanâ nga Franses nga
Igkasi-Prinsipe han Andorra
(tikang han 15 Mayo 2012).


text:
San Fernando, Pampanga
- Para han syudad ha La Union, kitaa an Syudad han San Fernando, La Union.
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han San Fernando, (ha Kapampangan: Lakanbalen ning San Fernando/Ciudad ning San Fernando) usa nga ikaduha nga klase nga syudad ha lalawigan han Pampanga, Pilipinas. Amo ini an kapital nga syudad han Pampanga ngan sentro han rehiyon han Butnga nga Luzon (Rehiyon III). Kilalado an syudad tungod han mga dagko nga parol hini ngan tinatawag liwat ini nga "Kapital hin Pasko han Pilipinas." Ha tagsa Disyembre, mayda Festival hin Dako nga Parol dida hini nga syudad.
Sumala han census han 2000, mayda ini populasyon nga 221,857 ka tawo ha 43,649 nga mga panimalay. Nahamutang ini hin 67 ka kilometro ha amihanan tikang ha Manila, mga 50 ka kilometro ha sidlangan tikang ha Bahia han Subic ha Zambales, ngan mga 16 ka kilometro ha salatan tikang han Clark Field ha Syudad han Angeles. Nahamutang an syudad dida han pag-ultan han Butnga nga Luzon. Ginngaranan an syudad ha dungog ni Fernando VI ngan ginbutang ini han patronahe ni San Fernando, Hadi han Castilla y León, nga iton fiesta hini ginsasarog dida hit Mayo 30.
Mga baranggay[igliwat | edit source]
An Syudad han San Fernando ginbahin ngadto hin katloan kag lima (35) nga mga baranggay.
Mga sumpay ha gawas[igliwat | edit source]
- Opisyal nga websayt han Syudad han San Fernando
- Philippine Standard Geographic Code
- 2000 Philippine Census Information
- Opisyal nga Websayt han Philippine Tourism Authority
- Profile of Mayor Oscar Rodriguez
- eK! - electronic Kabalen: a Pampanga-based Kapampangan journal of ideas


text:
Khammuan
An Khammuan (puyde liwat igsurat nga Khammouane o Khammouan; ha Lao ຄໍາມ່ວນ) usa nga lalawigan han Laos, nga nahamutang ha butnga han nasod. Ha amihanan, ginsasapitan ini han Bolikhamsai; ha salatan ginsasapitan ini han lalawigan han Savannakhet. Ha katundan amo an Salog han Mekong ngan an lalawigan han Nakhon Phanom, Thailand; ha sidlangan an Annamita nga Kabugkiran nagbubulag han Khammuan tikang han Vietnam. An kapital han lalawigan amo an syudad han Thakhek.
Mga administratibo nga pagbahinbahin[igliwat | edit source]
An lalawigan ginbahin-bahin ngadto han mga nasunod nga mga distrito:
- Bualapha (12-06)
- Hinboun (12-04)
- Mahaxay (12-02)
- Nakai (12-07)
- Nhommalath (12-05)
- Nongbok (12-03)
- Thakhek (12-01)
- Xaybuathong (12-09)
- Xebangfay (12-08)


text:
TACLOBAN CITY - Ada na ha maupay nga kondisyon an 31-anyos nga lalaki mahuman ini pagpamumun-on han tag-iya han iya guinmamanihuan nga MCH.
An biktima in guinkilala kan Jaime Labata resedente han Brgy. 37 reclamation area kon diin nakaangkon ini hin samad sa magkadilian nga parte han lawas partikular na ha kamot tungod han duro nga pagpina-nagang hini.
Dayon naman nga kumalagiw an suspek nga hi Joel Gacoro - 38-anyos han Palanog dinhi ha syudad.
Ha blotter han Abucay police station 2 nabaruan nga kumadto an suspek ha panimalay han biktima agud manukot han boundary han MCH pero pakyas nga makaghatag hi Labata.
Nangalas naman an Gacoro hinungdan han pagbunot hini hin 9 inches nga kahilaba hin pisaw ngan guinpanmumuno an biktima.


text:
Kaarangay:Vietnam
Mga ubos-nga-kaarangay
Ini nga kaarangay mayda han mga nasunod nga 6 nga mga ubos-nga-kaarangay, tikang hin 6 nga kabug-osan.
L
- ► Mga luparan han Vietnam (22 P)
M
- Mga komyun han Vietnam (1 C)
- ► Mga lalawigan han Vietnam (58 P)
- Mga syudad, bungto ngan baryo ha Vietnam (1 C, 65 P)
Q
- Quang Binh (lalawigan) (1 C, 6 P)
S
- ► Syudad han Ho Chi Minh (3 P)
Mga pakli ha kaarangay nga "Vietnam"
An mga nasunod nga 9 ka mga pakli aada hini nga kaarangay, tikang hin 9 nga kabug-osan.


text:
Maopay nga Sumat Tikang ha Dios!
Ano an maopay nga sumat tikang ha Dios? Kay ano nga makakatoo kita hito? Ginbabaton hini nga brosyur an mga pakiana han damu nga tawo mahitungod ha Biblia.
Kon Paonan-o ka Mabubuligan Hini nga Brosyur
Ini nga brosyur mabulig ha imo nga mahibaro ha Pulong han Dios, an Biblia. Gamita an imo kalugaringon nga kopya han Biblia ha pagbiling han mga teksto.
Ano an Maopay nga Sumat?
Usisaha kon ano an sumat tikang ha Dios, kon kay ano nga importante gud ito, ngan kon ano an kinahanglan naton buhaton?
Hin-o an Dios?
May ngaran ba an Dios ngan nagtatagad ba hiya?
Tikang Gud ba ha Dios an Maopay nga Sumat?
Paonan-o kita makakasiguro nga an Biblia tikang ha Dios?
Hin-o hi Jesu-Kristo?
Hibaroi kon paonan-o nagtikang an kinabuhi ni Jesus, kon kay ano nga kinanhi hiya ha tuna, ngan kon ano an ginbubuhat niya yana.?
Ano an Katuyoan han Dios Para ha Tuna?
Iginsasaysay han Biblia kon kay ano nga ginlarang han Dios an tuna, kon san-o matatapos an pag-antos, ngan kon paonan-o magigin paraiso utro an tuna ngan kon hin-o an maukoy hito?
Ano an Paglaom han mga Patay?
Ano an kahimtang han mga patay? Makikita pa ba naton utro an namatay naton nga mga hinigugma?
Ano an Ginhadian han Dios?
Hin-o an Hadi han Ginhadian han Dios? Ano an bubuhaton hito nga Ginhadian?
Kay Ano nga Gintutugotan han Dios an Karaotan Ngan Pag-antos?
Paonan-o nagtikang an karaotan, ngan kay ano nga gintutugotan han Dios nga magpadayon ito? Matatapos pa ba an pag-antos?
Paonan-o Magigin Malipayon an Imo Pamilya?
Karuyag ni Jehova, an malipayon nga Dios, nga magin malipayon an pamilya. Usisaha an praktikal nga sagdon han Biblia para ha mga bana, asawa, kag-anak, ngan mga anak.
Paonan-o Mo Makikilala an Tinuod nga Relihiyon?
Usa la ba an tinuod nga relihiyon? Hibaroi an lima nga pangiril-an han tinuod nga relihiyon.
Paonan-o Kita Mabubuligan han mga Prinsipyo ha Biblia?
Iginsaysay ni Jesus kon kay ano nga kinahanglan naton hin giya ngan kon ano an duha nga prinsipyo ha Biblia nga pinakaimportante.
Paonan-o Ka Magigin Duok ha Dios?
Hibaroi kon ginpapamatian ba han Dios an ngatanan nga pag-ampo, kon paonan-o kita sadang mag-ampo, ngan kon ano pa an sadang naton buhaton basi magin duok ha Dios.
Ano an Mahitatabo ha mga Relihiyon?
Maabot ba an panahon nga an ngatanan magkakaurosa na ha pagsingba ha usa la nga tinuod nga Dios?
Kay Ano nga May-ada Organisasyon an Dios?
An Biblia nagsusumat kon kay ano ngan kon paonan-o gin-oorganisar an tinuod nga mga Kristiano.
Kay Ano nga Sadang Ka Magpadayon ha Pag-aram?
Paonan-o mabulig ha iba an imo kahibaro mahitungod ha Dios ngan ha Biblia? Ano nga klase hin relasyon ha Dios an imo mapapahimulosan?